Πέφτουν χαλαρά στο σώμα χωρίς να το εγκλωβίζουν, είναι βολικά, στιλάτα, ό,τι πρέπει για την εποχή που διανύουμε. Τα φαρδιά παντελόνια είναι ο καλύτερος τρόπος για να φορέσεις τζην το καλοκαίρι και να αισθάνεσαι άνετος. Άλλωστε ποιος θέλει ένα παντελόνι που να κολλάει πάνω του ενώ έξω η ζέστη είναι ανυπόφορη;\nΤα τζην που έχουν oversized γραμμή, από την loose που είναι τόσο φαρδιά, όσο να επιτρέπει την ευελιξία κινήσεων μέχρι την baggy που είναι αρκετά πιο ευρύχωρη, δεν είναι σίγουρα μία επιλογή που ταιριάζει σε όλους. Αν για παράδειγμα είσαι μετρίου ή κοντού αναστήματος, απόφυγε τα baggy και προτίμησε τα loose παντελόνια. Από την άλλη, αν είσαι ψηλός, και τα δύο σου ταιριάζουν εξίσου.\nΕπίσης, δεν είναι μία εύκολη επιλογή. Για την ακρίβεια, ευκολοσυνδύαστη ώστε το look που θα χτίσεις να δείχνει κομψό και σε καμία περίπτωση άχαρο, ατσούμπαλο ή ακόμα και κάπως παιδικό.\nΓια να φορέσεις ένα φαρδύ τζην με στυλ, δώσε προσοχή στα εξής σημεία\nΕπένδυσε σε ποιοτικά υφάσματα\nΌσο καλύτερο σε ποιότητα το denim ύφασμα, τόσο πιο κομψό θα δείχνει το παντελόνι. Το αν θα επιλέξεις μία χοντρή και βαριά ύφανση ή μία πιο ελαφριά, εξαρτάται ξεκάθαρα από το ποια από τις δύο κάθεται καλύτερα στο σώμα σου.\nΓύρισε τα μπατζάκια σε ρεβέρ\nΑν το τζην δεν είναι cropped, να τελειώνει δηλαδή λίγο πάνω από τον αστράγαλο, τότε δίπλωσε τα μπατζάκια για να μειώσεις το φάρδος, να στενέψεις το παντελόνι στο τελειώμά του και να προσθέσεις διάσταση και ύψος στο σύνολο και στο κορμί σου.\nΑκόμα κι αν σου κάθεται σωστά στη μέση, φορώντας μία ζώνη θα βοηθήσεις το παντελόνι να στρώσει καλύτερα στους μηρούς, ειδικά αν επιλέξεις για παράδειγμα να φορέσεις το πουκάμισο από μέσα.\nΑπόφυγε κι άλλα φαρδιά στοιχεία στο ντύσιμο\nΜία oversized γραμμή είναι αρκετή και για να αναδειχθεί όμορφα χωρίς να σου προσθέτει κιλά ή να σε κάνει να δείχνεις ογκώδης, προτίμησε να την συνδυάσεις με κομμάτια που έχουν κλασική γραμμή, ούτε στενή, ούτε φαρδιά και αγκαλιάζουν αρμονικά τον κορμό.\nΑυτό που πρέπει να έχεις στο μυαλό σου είναι τα παπούτσια που θα επιλέξεις να μην είναι χοντροκομμένα, αλλά να έχουν έναν κομψό σχεδιασμό. Λόγω εποχής, μπορεί να είναι ένα ζευγάρι δερμάτινα, μονόχρωμα sneakers ή slip-ons ή ένα ζευγάρι σουέντ loafers ή chukka boots που φοριούνται άνετα και το καλοκαίρι. Οι εσπαντρίγιες δεν είναι σίγουρα μία καλή επιλογή, ούτε και τα boat shoes, δύο στυλ αμιγώς καλοκαιρινών παπουτσιών.


Παραίτηση Σπύρου - Γλυκά Νερά: "Ήταν επιλογή του Μπάμπη" | Alphafreepress.gr\nalphafreepress.gr / ΕΛΛΑΔΑ / Παραίτηση Σπύρου – Γλυκά Νερά: “Ήταν επιλογή του Μπάμπη”\nΠαραίτηση Σπύρου – Γλυκά Νερά: “Ήταν επιλογή του Μπάμπη”\nΠαραίτηση Σπύρου - Γλυκά Νερά: Ένας από τους δύο δικηγόρους του πιλότου ανακοίνωσε το πρωι ότι αποσύρεται\nΓια την παραίτηση του έτερου συνηγόρου του Μπάμπη Αναγνωστόπουλου, Βασίλη Σπύρου, αναφορικά με την υπόθεση στα Γλυκά Νερά, μίλησε και ο δικηγόρος του καθ’ ομολογίαν δράστη, Αλέξανδρος Παπαϊωαννίδης. «Δεν έχω να κάνω κάποιο ιδιαίτερο σχόλιο, το μόνο που ξέρω είναι ότι ήταν επιλογή του εντολέα μου, πλέον. Και εξάλλου, όλες αυτές τις ημέρες έχει γινεί σαφές το επίπεδος ανακρίσεως. Και αυτός που το χειρίζεται, είμαι αποκλειστικά και μόνο εγώ. Τώρα κάτι άλλο που μπορεί να έχει προκύψει, δεν μπορώ να σας πω για αυτό», σχολίασε στις κάμερες ο κ. Παπαϊωαννίδης.\nΣπαρακτικός Βαρδίκος: “Η Λυδία «μου», το μωρό «μου», σήμερα έμεινε ορφανό από γονείς”\nΤο έγκλημα στα Γλυκά Νερά έχει συγκλονίσει το πανελλήνιο. Σήμερα, στον αέρα της εκπομπής «Το Πρωινό» πρόβαλλαν μια φωτογραφία από την κηδεία της άτυχης κοπέλας, που συγκλόνισε. «Είναι αυτή η φωτογραφία από την κηδεία. Είναι ο πιλότος, κρατάει στα χέρια του, είναι συγκλονιστική φωτογραφία… Είδα τη φωτογραφία και χωρίς την επεξεργασία, είναι ένα γλυκύτατο πλάσμα, μακάρι να βρει στη ζωή το δρόμο του και να τα ξεπεράσει όλα αυτά γιατί θα έχει μια δύσκολη ζωή όταν μάθει αυτά που έχουν συμβεί. Μακάρι να είναι ρόδινη η ζωή του από εδώ και πέρα, όσο μπορεί να γίνει αυτό», είπε αρχικά ο Γιώργος Λιάγκας.\n«Είναι μια συγκλονιστική φωτογραφία, είναι πάνω από τον τάφο, βλέπουμε τα λουλούδια και βλέπεις ότι έχει μαζί το παιδί τους στην αγκαλιά, όταν έχει σκοτώσει τη μητέρα του παιδιού. Και το κρατάει αγκαλιά σαν να μην τρέχει τίποτα. Είναι ανατριχιαστική φωτογραφία», πρόσθεσε ο Γιώργος Λιάγκας. Η Φαίη Σκορδά είπε: «Πώς το συνεχίζει; Είναι το ίδιο πράγμα με την αγκαλιά στη μητέρα της Καρολάιν, είναι σαν να μη σε νοιάζει καθόλου. Δεν σε νοιάζει η ύπαρξη των άλλων καθόλου. Γιατί να τελειώσεις αυτή τη μάνα, κάνοντάς την να αγκαλιάζει το δολοφόνο του παιδιού της. Της σκότωσες το παιδί, της δίνεις και αυτό; Πώς να συνέλθεις από αυτό;».


Live Test: BMW F850GS - motornews.gr\nΈνα πολύ σημαντικό μοντέλο για την ελληνική αγορά έφτασε στο motornews για ένα ακόμα live test. Η BMW F850GS θέλει να αποδείξει πως παρά τον έντονο ανταγωνισμό – βλέπε Triumph Tiger 800 και Honda Africa Twin 1000 – παραμένει κορυφαία επιλογή σε πολλά επίπεδα.\nΣτο δρόμο το νέο 850 GS απλά ακολουθεί τον εξαιρετικό δρόμο που χάραξε η BMW στην ανανεωμένη γκάμα. Η οδική συμπεριφορά της μοτοσικλέτας είναι υπέροχη, ίσως να είναι και το πιο δυνατό της σημείο τελικά, καθώς συμπεριφέρεται άψογα σε πολλές διαφορετικές συνθήκες.\nΤο πλαίσιο έχει αλλάξει και από χωροδικτύωμα έχει γίνει μονοκοκ τύπου γέφυρας, έχοντας προσδόσει μια πιο ήπια γεωμετρία στη μοτοσικλέτα. Το κέντρο βάρους έχει μαζευτεί προς το κέντρο χάρη στη μετακίνηση του ρεζερβουάρ μπροστά από τη σέλα, ενώ έχει αλλάξει και η μεριά της εξάτμισης.\nΟ εμπρός τροχός των 21” δεν εμποδίζει καθόλου τη μοτοσικλέτα να συμπεριφερθεί άψογα στην άσφαλτο. Η μοτοσικλέτα γέρνει με αποφασιστικότητα στις στροφές και μένει ακλόνητη στη θέση της παρέχοντας ασφάλεια, πληροφόρηση και διασκέδαση στον αναβάτη. Τα Bridgestone ελαστικά της δοκιμής συμπεριφέροντας πολύ καλά και δίνουν μια ελαφριά αίσθηση χωρίς να νιώθεις μετακινήσεις βάρους στις αλλαγές κατεύθυνσης.\nΟι αναρτήσεις με τις μεγάλες διαδρομές ρυθμίζονται ηλεκτρονικά (η πίσω ανάρτηση) και προσφέρουν ποιότητα κύλησης και εξαιρετική ισορροπία άνεσης και πρόσφυσης. Γέρνουν σαφώς προς τη μεριά της άνεσης και ης off road χρήσης, αλλά δεν θα δυσαρεστήσουν κανέναν στη σβέλτη οδήγηση ή σε συνθήκες πόλης.\nΣυνολικά, η F850GS είναι μια εξαιρετικά ισορροπημένη μοτοσικλέτα στο δρόμο με πολλές δυνατότητες τόσο στη διασκέδαση, κυρίως στην άνεση, όσο και εκτός δρόμους.\nΜεγάλη αλλαγή έχει δεχτεί το μηχανικό σύνολο στο GS. Εξακολουθεί να είναι δικύλινδρο σε σειρά ωστόσο αρκατά πράγματα έχουν αλλάξει σε σχέση με τον προκάτοχό του. Πρώτο και καλύτερο είναι η αύξηση του κυβισμού ο οποίος πλέον έχει φτάσει τα 853 κ.εκ. έχοντας σημαντική αλλαγή στον στρόφαλο και στη σειρά ανάφλεξης των κυλίνδρων. Εκεί ωφείλεται άλλωστε και η εντελώς διαφορετική “ακουστική” του κινητήρας ο οποίος θυμίζει περισσότερο δικύλινδρο της Aprilia ή της Ducati σε σχέση με τον παλιό της BMW.\nΗ ισχύς του έχει ανέβει στους 95 ίππους στις 8.250 σ.α.λ. με τη ροπή πλέον να αγγίζει 9,3 χλγμ στις 6.250 σ.α.λ. Μεγάλο προσόν του συγκεκριμένου συνόλου είναι η γραμμική του λειτουργία και η εξαιρετική απόκριση στο γκάζι χάρη στο Ride By Wire σύστημα της BMW τελευταίας γενιάς. Το μοτέρ ανεβάζει γρήγορα στροφές, είναι πρόθυμο να βάλει τη δύναμη κάτω και μπορεί να γίνει απολαυστικό χάρη στο εξαιρετικό κιβώτιο με το quick shifter και τον σχεδόν τέλειο έλεγχο στο γκάζι που έχει ο αναβάτης.\nTraction Control υπάρχει και επεμβαίνει αν το παρακάνεις (απενεργοποιείται κατά βούληση), ενώ στο απίθανο πακέτο της BMW υπάρχει Cruise Control, 4 χαρτογραφήσεις στον κινητήρα (Rain, Road, Dynamic και Enduro Pro), με την Dynamic να είναι η πιο “άγρια” σε αίσθηση.\nΤο κερασάκι στην τούρτα είναι η κατανάλωση η οποία περιορίχεται στα 5 λίτρα ανά 100Km, νούμερο υπέροχο αν αναλογιστούμε ότι έχουμε να κάνουμε με μια μοτοσικλέτα σχεδόν 100 ίππων.\nΚαταπληκτική ήταν η αίσθηση εργονομίας και άνεσης του 850 από το πρώτο δευτερόλεπτο που βρεθήκαμε στη σέλα του. Η μοτοσικλέτα είναι πολύ καλά μελετημένη όσον αφορά την άνεση του αναβάτη με την αρχή να κάνει η εξαιρετική σέλα. Φαρδιά και άνετη για όσα χιλιόμετρα αντέχεις να κάνεις σε κρατάει σε φόρμα στην πόλη ή στο ταξίδι. Η θέση οδήγησης φέρνει το σώμα όρθιο με μια ελαφριά κλίση προς τα εμπρός κάτι που βοηθάει στην σπορ οδήγηση χωρίς να κουράζει καθόλου.\nΤο GS είναι αρκετά ψηλό και το νιώθεις βαρύ όταν βρίσκεται ακινητοποιημένο, ενώ ψηλό είναι και το πλαϊνό σταντ τοποθετώντας τη μοτοσικλέτα σχετικά όρθια. Μόλις βρεθείς στη θέση οδήγησης όμως νιώθεις άρχοντας του κόσμου και δεν θέλεις να κατέβεις έχοντας καλή προστασία και ξεκούραστη θέση οδήγησης.\nΠαρέα στα χιλιόμετρα θα σου κρατήσει το ψηφιακό πολυόργανο το οποίο αποτελείται από μια οθόνη TFT 6,5” έγχρωμη. Εκεί θα χρειαστείς τουλάχιστον 20 λεπτά για να περιηγηθείς σε όλο το μενού και θα ευχαριστηθείς πολλαπλές πληροφορίες και συνδεσιμότητα με κινητό τηλέφωνο και σύστημα Navigation. Το μοντέλο δοκιμής είναι πλήρως εξοπλισμένο άρα είχαμε να κάνουμε από ρυθμίσεις αναρτήσεων μέχρι ρύθμιση Cruise Control και Media Center.\nΌπως και να έχει, το νέο GS συμβαδίζει πλήρως με τη σύγχρονη εποχή της μοτοσικλέτας και η BMW απλά σου υπενθυμίζει το πόσο έχουν εξελιχθεί τα πράγματα τα τελευταία 2 χρόνια. Όσο για την ποιότητα κατασκευής εκεί δεν υπάρχει αντίπαλος καθώς μιλάμε για μια άκρως ποιοτική και ανθεκτική κατασκευή.\nΑπό όπου κι αν κοιτάξεις το νέο F850GS έχεις απέναντί σου μια εντελώς ανανεωμένη μοτοσικλέτα. Το μοναδικό πράγμα που έχει μείνει ίδιο είναι το… σουλούπι της μοτοσικλέτας, το σχήμα της, κατά τα άλλα έχει δεχτεί μια γερή δόση ανανέωσης στην εμφάνιση σε σχέση με τον προκάτοχό της.\nΜπροστά το φωτιστικό σώμα είναι εντελώς νέο και ιδιαίτερο θυμίζοντας κάποια Lego κατασκευή, το ίδιο και το φτερό, ενώ τα πλαϊνά καπάκια του ψυγείου είναι εξίσου φανταχτερά. Η σέλα δείχνει μικρή και άβολη αλλά στην πράξη είναι το ακριβώς αντίθετο. Το πίσω μέρος είναι το μοναδικό ίσως αδιάφορο μέρος της μοτοσικλέτας με το φωτιστικό σώμα να μοιάζει αποκομμένο από το υπόλοιπο σύνολο.\nΤα σημεία πάντως που κλέβουν την παράσταση στο νέο GS είναι ο 21” τροχός εμπρός, η μεγάλη TFT οθόνη ενδείξεων των 6,5” και η απουσία του χωροδικτυώματος στο πλαίσιο του οποίου τη θέση έχει πάρει ένα monocoque τύπου γέφυρα.


Μουντιάλ 2018: Η ρωσική ομάδα κέρδισε και πάλι τους φιλάθλους της\nΗ εθνική ομάδα της Ρωσίας έχασε στα πέναλτι και αποκλείστηκε από τους ημιτελικούς του μουντιάλ, ωστόσο, αυτή η ομάδα έμεινε στην καρδιά των εκατομυρίων φιλάθλων της χώρας τους.\nΔιότι, ξεκινώντας από μηδενική σχεδόν βάση πριν από ένα μήνα, με την επιμονή της, την προσπάθεια και τις επιτυχίες της έφθασε να αναστρέψει το κλίμα μέσα στον κόσμο της, να πείσει τη μεγάλη πλειοψηφία της ρωσικής κοινωνίας ότι «έχουμε ποδόσφαιρο στη Ρωσία...».\nΉταν εντυπωσιακή η ενθουσιώδης υποδοχή που επεφύλαξαν στη Μόσχα οι δεκάδες χιλιάδες οπαδοί στα μέλη της ομάδας, μια μέρα μετά τον αγώνα με την Κροατία που έγινε στο Σότσι.\n«Βρέθηκα εκεί και με εντυπωσίασε το γεγονός πώς υποδέχτηκαν την ομάδα, αναφέρει γοητευμένος από τις σκηνές που έζησε ο Πορτογάλος παλαίμαχος διεθνής ποδοσφαιριστής, Νούνο Γκόμες. Παλαιότερα, εξηγεί ο ίδιος, δεν είχε συμβεί κάτι τέτοιο στη Ρωσία. Μια πολύ συναισθηματική στιγμή να βλέπεις με τι ενθουσιασμό και αγάπη περιέβαλαν την ομάδα τους χιλιάδες άνθρωποι. Ήταν ίσως το πιο εντυπωσιακό στιγμιότυπο αυτού του Μουντιάλ», υποστηρίζει ο Πορτογάλος παλαίμαχος ποδοσφαιριστής.\nΟι Ρώσοι, ως οικοδεσπότες του Μουντιάλ, κατάφεραν να εντυπωσιάσουν με την άρτια οργάνωση, ωστόσο, παρά τις αρχικές προβλέψεις ότι θα «έχουν πρόβλημα πρεστίζ με τη χαμηλή απόδοση της ομάδας τους», οι εξελίξεις και η απόδοσή της στον αγωνιστικό χώρο ήταν τέτοιες που προσέλκυσαν στην παρακολούθηση των αγώνων εκατοντάδες χιλιάδες ανθρώπων που ποτέ στο παρελθόν δεν είχαν ασχοληθεί με το «βασιλιά των σπορ». Αν και κάθε αθλητική υπερδύναμη, όπως είναι και η Ρωσία, ποτέ δεν επικεντρώνεται σε ένα άθλημα, έστω και αν αυτό λέγεται ποδόσφαιρο .\nΠερισσότερα στην κατηγορία αυτή: « ΠΑΟΚ: Στο προσκήνιο ο Κλαούντιου Κεσέρου\tWimbledon: Εφυγε με «ψηλά το κεφάλι» ο Τσιτσιπάς »\nΣελίδα : HomeΑΘΛΗΤΙΚΑΜουντιάλ 2018: Η ρωσική ομάδα κέρδισε και πάλι τους φιλάθλους της Αρχή της σελίδας


Ο θησαυρός του χρόνου του Μένη Κουμανταρέα-Επανακυκλοφορεί από τις εκδόσεις Πατάκη\nΣάββατο 20 Οκτωβρίου 2018 20:40\n27 Δεκεμβρίου 2017 12:16:00\nΑποκαλυπτικό, τολμηρό το τελευταίο μυθιστόρημα του Μένη Κουμανταρέα (τον μήνα αυτό συμπληρώθηκαν τρία χρόνια από τη δολοφονία του) επανακυκλοφορεί από τις εκδόσεις Πατάκη και μιλάει για την απώλεια, για την οδύνη της απουσίας, για τον κερδισμένο χρόνο, για το πέρασμα του χρόνου και το μοίρασμά του ανάμεσα σε ίσκιους και αναμνήσεις από μια περασμένη ζωή.\nΜοιάζει να αποτελεί η Λιλή του ένα χάδι ψυχής που τόσο έχει ανάγκη όταν επιστρέφει από τις βραδινές περιπλανήσεις του στα φτηνά μπαρ και στα ακόμη χειρότερα ξενοδοχεία. Άλλωστε η σχέση είναι ξεκάθαρη. Η Λιλή γνωρίζει τα πάντα και τελικά τα αποδέχεται. Ο συγγραφέας γράφει: «Μου είναι αδιανόητο ότι υπάρχουν άντρες που μια ζωή κρύβουν από τη σύντροφό τους ότι πιθανώς να ποθούν έναν άλλον άντρα. Το ότι παντρεύτηκα για να κλείσω τα στόματα και να βολευτώ είναι το μεγαλύτερο ψέμα». ...\nΤον περισσότερο καιρό πίνοντας και κουτσοπίνοντας άκουγα µε δέκα αυτιά αυτές τις ιστορίες που, είτε γνήσιες είτε πλαστές, είχαν ένα ενδιαφέρον για µένα, που ζητούσα να ξεφύγω από τη δική µου ιστορία. Μία µόνο προϋπόθεση έθετα: αυτός που τις έλεγε να ξέρει να τις αφηγείται, να σε µεταφέρει αλλού και να σου εξάπτει τη φαντασία. Τότε µε έκαναν να θέλω να πω κι εγώ µια ιστορία. Μα εγώ, βλέπεις, προτιµώ να τις γράφω...\nΈνα µυθιστόρηµα για την απώλεια. Την απώλεια όχι µόνο ενός ανθρώπου, αλλά και την απουσία που αυτή συνεπάγαι. Μια αφήγηση ανάµεσα στην παραίσθηση και στην άγρια πραγµατικότητα. Μια περιπέτεια που οδηγεί στην αναζήτηση και απόκτηση ενός θησαυρού. Να είναι τάχα αυτός ο θησαυρός του χρόνου;\nΟ Μένης Κουμανταρέας γεννήθηκε στην Αθήνα στις 17 Μαΐου 1931. Ανήκει στη δεύτερη μεταπολεμική γενιά της ελληνικής πεζογραφίας και στα έργα του το στοιχείο του κοινωνικού ρεαλισμού συνυπάρχει με το αίσθημα της αποξένωσης, της χαμένης αθωότητας και το εκλεπτυσμένο χιούμορ. Πολυγραφότατος και πολυβραβευμένος , ο Μένης Κουμανταρέας θεωρείται από τους πιο σημαντικούς πεζογράφους των ελληνικών γραμμάτων.


Μουσική, Κινηματογράφος, Βιβλία, Τηλεόραση κλπ.\nΝίκος Ορδουλίδης - συνέντευξη (2014)\nΑπό το Σάββατο που μας πέρασε, η έντυπη έκδοση της εφημερίδας «Τα Νέα» φιλοξενεί μια καινούρια σειρά άρθρων με τίτλο Μουσικοί Μύθοι: μύθοι, παραναγνώσεις και λεπτομέρειες γύρω από την ιστορία της ελληνικής μουσικής.\nΣυγγραφέας, ο Νίκος Ορδουλίδης. Ένας πολυπράγμων άνθρωπος, ο οποίος συνδυάζει την καριέρα του ακαδημαϊκού και μελετητή με τα προσωπικά του συνθετικά ενδιαφέροντα. Διάβασα με ενδιαφέρον το πρώτο του άρθρο, που πραγματεύεται το πότε ξεκινά η ετικέτα του «ρεμπέτικου» στην εγχώρια δισκογραφία. Και αναμένω τη συνέχεια.\nΜε τον Νίκο Ορδουλίδη είχαμε συναντηθεί πριν αρκετά χρόνια –το 2014. Ήπιαμε έναν καφέ με αφορμή το τότε βιβλίο του για τον Βασίλη Τσιτσάνη και κουβεντιάσαμε για τον εξέχοντα αυτόν δημιουργό, αλλά και ευρύτερα για το λαϊκό τραγούδι. Η συνέντευξη που προέκυψε δημοσιεύτηκε τότε στο Avopolis και, δοθείσης της νέας, άνωθεν αφορμής, αναδημοσιεύεται τώρα εδώ, με μικρές, αισθητικής φύσης τροποποιήσεις.\nΠροσπάθησα να πετάξω το προσωπικό απ' έξω, γιατί είμαι και ο ίδιος μουσικός και νομίζω πολύ λίγοι μουσικοί δεν είναι ενθουσιασμένοι με τον Τσιτσάνη· και πιστεύω ότι, σε έναν σημαντικό βαθμό, το κατάφερα. Το θέσαμε εξαρχής αυτό με τους επιβλέποντες καθηγητές της διδακτορικής μου διατριβής και καταλήξαμε στον Τσιτσάνη γιατί ψάχναμε έναν συνθέτη που να διαθέτει την ποικιλία εκείνη που θα μας βοηθούσε να εξετάσουμε συνολικότερα το λαϊκό. Πληρούσε δηλαδή όλες τις ερευνητικές μας απαιτήσεις.\nΤι ρόλο έπαιξαν δηλαδή οι καθηγητές σου στο Πανεπιστήμιο του Leeds στο πώς δόμησες τελικά τη διατριβή που τώρα εμείς διαβάζουμε ως βιβλίο;\nΈπαιξαν πολύ σημαντικό ρόλο, κατ' αρχάς γιατί ήταν γνώστες του αντικειμένου. Μάλιστα ο ένας είναι και πολύ φιλέλληνας: έχει κάνει τη δική του διδακτορική διατριβή στη μουσική της Κρήτης κι έζησε κι ένα διάστημα στη χώρα μας. Ο άλλος είναι από τους πρωτεργάτες αυτής της καινούργιας μουσικολογίας –της «popular musicology».\nΜε παρακολούθησαν σε κάποιες συναυλίες ελληνικής μουσικής τις οποίες έκανα στο Leeds, ξεκινήσαμε να συζητάμε κι εκείνες οι συζητήσεις οδήγησαν στο διδακτορικό μου. Ήταν λοιπόν πολύτιμη η συμβολή τους. Και στο αρχικό στάδιο αλλά και μετέπειτα, όταν έπρεπε να δαμάσουμε τον όγκο των συγκεντρωμένων πληροφοριών. Πολύτιμη ήταν όμως και η σχέση που αναπτύξαμε μεταξύ μας.\nΜιλάμε για έναν άνθρωπο που κατάφερε να βρει γύρω στους 24.000 τίτλους, χωρίς να είναι μουσικός ή επιστήμονας. Πραγματικός σούπερμαν... Και πάλι, αναφέρει αν δεν κάνω λάθος ότι γύρω στα 800 τραγούδια απλά δεν του τα έδωσαν διάφοροι συλλέκτες. Και πώς να του τα δώσουν δηλαδή, δεν θα έπρεπε να πάει το επίσημο κράτος και να τα πάρει;\nΑλλά το επίσημο κράτος στην Ελλάδα έχει ενδιαφερθεί μόνο να γκρεμίσει το εργοστάσιο της Columbia. Μιλάμε για έγκλημα και κάποιος μια μέρα θ' απαντήσει γι' αυτό. Το πότε είναι το θέμα. Και δεν το λέω από μια ρομαντική άποψη, έχει να κάνει με την τάξη των πραγμάτων. Υποτίθεται δηλαδή ότι είμαστε μέλη μιας προοδευμένης Ευρώπης, όμως δεν μπορούμε να κάνουμε εδώ πράγματα που για τους υπόλοιπους εταίρους μας θεωρούνται αυτονόητα, παρότι ο μουσικός μας πλούτος μπορεί να είναι και δεκαπλάσιος.\nΌλο αυτό δημιουργήθηκε από το γεγονός πως με το συγκεκριμένο ρεπερτόριο ασχολήθηκαν ερασιτέχνες μελετητές με πολύ καλές διαθέσεις, οι οποίοι δεν ήταν όμως μουσικολόγοι. Έδρασαν έτσι δίχως μεθοδολογία και, αναγκαστικά ίσως, κατέφυγαν σε ό,τι αποκάλεσες κι εσύ «μπουρδολογίες». Ονομάστηκε ας πούμε σμυρνέικο όλο το ρεπερτόριο που ήρθε στην Ελλάδα με τους πρόσφυγες, τη στιγμή που κάλυπτε πολύ μεγαλύτερη έκταση της Μικράς Ασίας από εκείνη της Σμύρνης και συμπεριλάμβανε κι εκείνο της Κωνσταντινούπολης.\nΕπικράτησε έπειτα ως όρος στην πιάτσα, ανακυκλώθηκε, διαιωνίστηκε και σήμερα είναι εδραιωμένος, με αποτέλεσμα ένας ειδικευμένος επιστήμονας να μη μπορεί να τον αποδομήσει. Αλλά και το ρεμπέτικο έχει πρόβλημα ως όρος, αν δεν θέσουμε ως κεντρικό σημείο αναφοράς τη χρήση του μπουζουκιού από τους Πειραιώτες, σε σχέση με τα σαντουροβιόλια των προσφύγων. Η βασική διαφορά είναι πως τα δεύτερα είναι όργανα που δεν χρησιμοποιούν τάστα, ενώ το μπουζούκι έχει. Άρα οι Πειραιώτες έπαιζαν βάσει τόνων και ημιτονίων.\nΔικαιούμαστε να λέμε πως ο Βασίλης Τσιτσάνης είναι η αρχή του «λαϊκού» τραγουδιού;\nΠροτίμησα να μεταφράσω αυτό που λένε στο εξωτερικό «popular music» σε «λαϊκή μουσική», αν και πολλοί ακαδημαϊκοί δεν συμφωνούν, καθώς προτιμούν να μιλάνε για «δημοφιλή μουσική». Όμως για μένα λαϊκό είναι ό,τι τραγούδι απευθύνεται στη μάζα, στον λαό· οπότε θεωρώ και το ρεμπέτικο ως λαϊκό. Λαός δεν είναι μόνο ο ανειδίκευτος μουσικά, μα κι ο εκπαιδευμένος· κι ο μουσικολόγος, δηλαδή, λαός είναι κι αυτός –όπως και ο καθηγητής π.χ. του ωδείου.\nΜε μια τέτοια λοιπόν έννοια, «λαϊκή μουσική» για μένα είναι και το ροκ, είναι και η ποπ, είναι και ο Τσιτσάνης και ο Χατζιδάκις, αλλά και ό,τι αποκαλούμε σμυρνέικο και ρεμπέτικο τραγούδι. Αλλά ο Τσιτσάνης είναι ο πρώτος που ανοίγει το ρεμπέτικο σε περισσότερα κοινωνικά στρώματα. Μετά δηλαδή τον Τσιτσάνη, αυτό το τραγούδι δεν ακουγόταν μόνο στην Τρούμπα –μπορούσες να το ακούσεις και σε ένα πολυτελές εστιατόριο.\nΠολλοί ρεμπετόφιλοι, βέβαια, στις ρεμπετοσυζητήσεις οι οποίες δεν θα σταματήσουν ποτέ, ισχυρίζονται ότι με τις αλλαγές που επέφερε ο Τσιτσάνης μετά τη δεκαετία του 1940 χάθηκε ο πλούτος που βρίσκαμε στα τραγούδια των προσφύγων της Μικράς Ασίας. Από την άλλη, μπορούμε να αντιτείνουμε ότι πρότεινε μια καινούρια μουσική γλώσσα, η οποία με τη σειρά της αποδείχθηκε κι εκείνη πολύ πλούσια. Και είχε μάλιστα συνείδηση ο Τσιτσάνης ότι έφερε ένα νέο ρεύμα. Μελέτησε πολύ, είδε τη σύνθεση ως κάτι πιο λόγιο. Έτσι, έγινε απευθείας προάγγελος της μελοποιημένης ποίησης που ακούσαμε σε μεταγενέστερα χρόνια από τον Μίκη Θεοδωράκη. «Του προδομένου ο πόνος της καρδιάς» γράφει για παράδειγμα στην "Αχάριστη": είναι ένας πολύ πιο εκλεπτυσμένος τρόπος να το πεις, σε σύγκριση με τον λόγο των ρεμπετών.\nΕπίσης, κάθε φορά που εμφανιζόταν κάποιο νέο όργανο, δεν έχανε την ευκαιρία να το εισάγει στις συνθέσεις του. Το ακορντεόν, ας πούμε, ή το κοντραμπάσο· το πιάνο, τη φαρφίσα, τις ακουστικές κιθάρες –ακόμα και ηλεκτρική έχει βρεθεί στις ηχογραφήσεις του, σε μεταγενέστερα βέβαια χρόνια. Ειδικά το πιάνο έχει μεγάλο ενδιαφέρον, γιατί ενώ στο πάλκο εισάγεται νωρίς, στη δισκογραφία σπανίζει. Όμως με τον Τσιτσάνη καθιερώνεται κι εκεί, χάρη στην Ευαγγελία Μαργαρώνη, η οποία υπήρξε πιανίστριά του επί 33 χρόνια. Είναι από μόνη της αντικείμενο ξεχωριστής έρευνας.\nΥπάρχει ενδιαφέρον από τα νεότερα παιδιά για τέτοιους είδους έρευνες; Τι δείχνει η εμπειρία σου από τα ΤΕΙ Άρτας, όπου δουλεύεις ως έκτακτο προσωπικό στο τμήμα Λαϊκής & Παραδοσιακής Μουσικής;\nΜιλάμε πρώτα-πρώτα για ένα τμήμα που λειτουργεί εδώ και 14 χρόνια και αυτή τη στιγμή έχει εγγεγραμμένους γύρω στους 800 φοιτητές, με αποκλειστικό αντικείμενο ενασχόλησης τη μουσική του άστεως και της υπαίθρου. Αλλά τα ΤΕΙ δεν μπορούν να χορηγήσουν μεταπτυχιακά και διδακτορικά προγράμματα, ενώ κατά τ' άλλα εξισώθηκαν με τα ΑΕΙ. Ναι μεν λοιπόν όλα τριτοβάθμια, όμως τελικά πού βρίσκεται η ισοτιμία; Άσε που κάθε χρόνο στην Άρτα έχουμε το εξής πρόβλημα: το έκτακτο προσωπικό ξεκινάει πολύ αργά. Το εξάμηνο δηλαδή έχει ξεκινήσει αυτή τη στιγμή εδώ κι έναν μήνα κι εμείς ακόμα δεν έχουμε πάει. Οπότε χάνονται μαθήματα. Δεν νοιάζεται δηλαδή κανείς πια για όσες οικογένειες πληρώνουν νοίκια κι άλλα έξοδα για τα παιδιά που βρίσκονται εκεί;\nΑλλά το πρόβλημα της μουσικής εκπαίδευσης στην Ελλάδα είναι φοβάμαι πολύ βαθύτερο. Μην κρυβόμαστε, βασική μονάδα της συγκεκριμένης εκπαίδευσης είναι τα ωδεία. Όμως η λειτουργία τους βασίζεται σε ένα βασιλικό διάταγμα του 1957· και δεν μπορεί να με πείσει κανείς πως δεν υπάρχουν πράγματα προς αναθεώρηση, 57 χρόνια έπειτα. Θα φέρω ένα παράδειγμα, ότι το σαξόφωνο δεν αναγνωρίστηκε ως όργανο παρά το 2007... Το διάταγμα αυτό, λοιπόν, δεν προβλέπει τη διδασκαλία της λαϊκής και παραδοσιακής μας μουσικής. Τα ωδεία, βέβαια, για να μη χάσουν πελατεία –γιατί πρέπει να το βλέπουμε κι έτσι το πράγμα, σε καπιταλισμό ζούμε– φτιάχνουν εδώ και χρόνια προγράμματα λ.χ. για το μπουζούκι. Δεν μπορούν όμως να χορηγήσουν πτυχίο αναγνωρισμένο απ' το κράτος.\nΤα μουσικά σχολεία και πανεπιστήμια, τώρα, υπάγονται στις αρμοδιότητες του Υπουργείου Παιδείας. Το οποίο έχει αναγνωρίσει τη λαϊκή και παραδοσιακή μουσική, γι' αυτό και μπορείς να κάνεις τέτοιες σπουδές στο ΤΕΙ της Άρτας ή στο Πανεπιστήμιο της Μακεδονίας. Αλλά ποιος θα πάει να διδάξει για παράδειγμα μπουζούκι, από τη στιγμή που δεν υπάρχουν αναγνωρισμένα απ' το δημόσιο πτυχία; Μπορείς να πάρεις απλά μια βεβαίωση ότι έχεις διδάξει το όργανο σε κάποιο ωδείο για μερικά χρόνια. Με αυτήν, στη συνέχεια, προσλαμβάνεσαι από το Υπουργείο Παιδείας ως «εμπειροτέχνης». Είναι τραγικό, το πράγμα πρέπει ν' αλλάξει. Σκεφτείτε ας πούμε ότι ζούσε ακόμα ο Τσιτσάνης και φτιάχναμε ένα πρόγραμμα διδασκαλίας λαϊκής σύνθεσης. Θα τον έπαιρνες ως κράτος να διδάξει ή θα του ζήταγες χαρτιά; Θα μπορούσε να συγκριθεί μαζί του οποιοσδήποτε μουσικολόγος;\nΕντάξει, ο άνθρωπος ήταν πολύ μπροστά. Και δεν ήταν καλά-καλά 25 χρονών όταν την έκανε, έτσι; Και τι είπε, βασικά; Ότι διέκρινε μια αλήθεια στο λαϊκό τραγούδι, πολύ σπουδαία. Κι όμως, τότε ήταν κάτι για το οποίο την επόμενη κιόλας μέρα θα τον έτρωγαν οι μουσικολόγοι της κλασικής μουσικής.\nΜιας και μιλάμε όμως τόσο για το σήμερα και τις ανάγκες του, ποιοι κρατούν κατά τη γνώμη σου τη σκυτάλη που έδωσε ο Τσιτσάνης, στις δικές μας ημέρες;\nΕντάξει, ο Μάλαμας ειδικότερα έχει αλλάξει νομίζω αρκετά το στυλ του, τόσο ώστε δικαιούμαστε ίσως να μιλάμε για έναν καινούριο Σωκράτη –άρα και να τον τοποθετούμε στην τελευταία δεκαετία, με την έννοια που το θέτεις. Κατά τ' άλλα, δεν είμαι σίγουρος ότι έχει βγει κάποιος ανάλογης εμβέλειας. Αλλά το πρόβλημα δεν βρίσκεται στην ανυπαρξία των λαϊκών δημιουργών, όσο στον καταιγισμό της πληροφορίας και σε μια γενικότερη μετατόπιση της μουσικής προς την υπόκρουση: έχει γίνει π.χ. ένα συνοδευτικό στο σακουλάκι με πατατάκια που μπορεί να τρώω ενώ περπατάω με ακουστικά στον δρόμο.\nΠόσο εύκολο είναι λοιπόν να εντοπίσεις σήμερα όσους γράφουν αξιόλογο λαϊκό τραγούδι; Πόσοι γνωρίζουν ας πούμε τον Κωνσταντίνο τον Πλούσιο, που γράφει λαϊκά με την ευρεία έννοια, τα οποία θα μπορούσαν να μείνουν σε βάθος χρόνου; Δεν είναι οι "Παραβάτες" του Μιχάλη Χανιώτη το λαϊκό τραγούδι των ημερών μας; Ή οι δουλειές του Αντώνη Απέργη; Και του Δημήτρη του Σίντου;\nΈχω 4 δίσκους μέχρι τώρα, οι 3 είναι προς το «έντεχνο», ενώ ο τέταρτος είναι μουσική για την παράσταση Ειρήνη του Αριστοφάνη, που ανέβηκε απ' τη θεατρική ομάδα της Πέμπτης τάξης του Δημοτικού Σχολείου Προχώματος-Καστανά, στη Θεσσαλονίκη. Κανένα από αυτά δεν βγήκε σε δισκογραφική εταιρία, για ιδεολογικούς λόγους –τα διανέμω ο ίδιος δωρεάν. Και θα ήθελα να το τονίσω αυτό, γιατί αρκετοί μου λένε πως τα βρίσκουν σε διάφορα sites για download. Δεν ξέρω πώς συνέβη κάτι τέτοιο, μα καλό θα ήταν να μην το κάνουν: ας μου στείλουν ένα mail.\nΤώρα για το μέλλον, υπάρχουν γύρω στα 20 τραγούδια τα οποία κάθονται εδώ και 6 χρόνια· αμιγώς λαϊκά σε ύφος, ίσως και προς το ρεμπέτικο μερικά. Στόχος είναι να ηχογραφηθούν άμεσα από τον Χρήστο τον Μαστέλλο, μια παλιά καραβάνα που τραγουδά στη μουσική σκηνή «Πριγκηπέσσα» της Θεσσαλονίκης. Πιστεύω ότι η φωνή του Χρήστου είναι ιδανική γι' αυτό το υλικό. Του αξίζει άλλωστε να έχει έναν δίσκο με τα δικά του τραγούδια, γιατί έχει πει επανεκτελέσεις, αλλά ποτέ δικό του υλικό.\nΤέλος, διαβάζω ότι θα ήθελες να κάνεις μια μελέτη για τη μουσική της Ινδίας. Υπάρχει κάτι στα σκαριά, έστω σε επίπεδο σημειώσεων;\nστις 16.5.22 Δεν υπάρχουν σχόλια:\nΕτικέτες Ορδουλίδης Νίκος\nKendrick Lamar - Damn [δισκοκριτική, 2017]\nΠέντε χρόνια πέρασαν μέχρι να επιστρέψει ο Kendrick Lamar με νέο δίσκο, οπότε γίνεται δικαιολογημένα μεγάλη «φασαρία» αυτές τις μέρες για το ολόφρεσκο Mr. Morale & The Big Steppers. Είναι όμως δικαιολογημένα και τα αστέρια που πέφτουν βροχή (πέντε-πέντε, για την ακρίβεια); Καλό θα ήταν να πορευτείτε καχύποπτα ως προς το ποιοι και πώς αξιολογούν στον σύγχρονο μουσικό Τύπο. Και τον διεθνή, και τον ελληνικό. Ο δίσκος είναι μια χαρά, αλλά όχι 5 αστέρων.\nΤέλος πάντων, τα ίδια γίνονταν και πριν 5 χρόνια για το DAMN., κάτι που πάλι έδειχνε απελπιστικά προβλέψιμο: ο Kendrick Lamar –αδιαφιλονίκητος πρωταγωνιστής σε μια σύγχρονη σχολή χιπ χοπ, τον οποίον παραδέχονται ακόμα κι όσοι δεν πολυγουστάρουν τους τρόπους της τελευταίας– ερχόταν από δύο σερί δίσκους που αποδείχθηκαν ανάμεσα στους καλύτερους της δεκαετίας των 2010s. Οπότε όλοι ήθελαν να ανέβουν στο «τρένο» και να αποκομίσουν οφέλη coolness και συνάφειας με το «σήμερα». Ένα παλιό πρόβλημα της pop κριτικής, που έχει διογκωθεί στον καιρό του ίντερνετ.\nΣε κάθε περίπτωση, η δική μου άποψη για το DAMN. ήταν διαφορετική. Την κατέθεσα τότε στο Avopolis –κάποιοι με αποκάλεσαν και «χασάπη», μάλιστα– και την αναδημοσιεύω τώρα εδώ, με μικρές, αισθητικές τροποποιήσεις, λαμβάνοντας αφορμή από την κυκλοφορία του Mr. Morale & The Big Steppers. Η κεντρική φωτογραφία του Kendrick Lamar ανήκει στον Kevin Winter.\nΑν κάτι μου αρέσει πραγματικά στο DAMN., είναι το πόσο ζαμανφού εμφανίζεται ο Kendrick Lamar. Κόντρα στην αναπόφευκτη πίεση του «και τώρα, τι;», κόντρα στις προσδοκίες όλων –κοινού, κριτικών, συναδέλφων– και κόντρα στα αδυσώπητα μαθηματικά: δύο σημαντικοί δίσκοι στη σειρά + κάτι demos που θα έπρεπε να κάνουν διάφορους ασχολούμενους με το χιπ χοπ να ντρέπονται = δεν θα είναι τόσο καλό το νέο άλμπουμ.\nΌχι ότι δεν τον απασχόλησαν (και) αυτά, όμως δεν υπάρχει ίχνος ιδρώτα ή άγχους στο DAMN. Δεν υπάρχει καν αμηχανία όταν πρέπει να υποδεχθεί μουσαφιραίους σαν τους U2. Οι οποίοι δεν είναι μόνο ξένοι, μα εγγυώνται και την αναγούλα όσων εναλλακτικών ακολουθούν μεν τον Lamar, μα φθονούν τις ψηλές μουσικές κορυφές ή απλά αδυνατούν να συγχωρέσουν τα πάλαι ποτέ ινδάλματα μικρής κλίμακας, έτσι και την κάνουν προς αρένες μεριά.\nΣτα περίπου 55 λεπτά διάρκειας του νέου του άλμπουμ, ο πλέον συζητημένος ράπερ των τελευταίων χρόνων σε πείθει ότι, ακόμα κι αν πιανόταν να υποχωρεί συγκριτικά με τα To Pimp A Butterfly (2015) και Good Kid, M.A.A.D City (2012), δεν τρέχει κάστανο. Κι αυτή η διάθεση αποδεικνύεται αποφασιστικής βαρύτητας γιατί, πράγματι, ο 30χρονος Καλιφορνέζος εκτελεί μια πιο χαμηλή πτήση σε αυτό το 4ο δισκογραφικό βήμα. Τώρα, αν η έμφαση θα δοθεί στο «χαμηλή» ή στο «πτήση», είναι αποκλειστικά δικό μας ζήτημα, όχι του καλλιτέχνη.\nΑυτό που συμβαίνει εδώ, είναι ότι ο Lamar ξεμακραίνει από το αφηγηματικά πυκνό ύφος πάνω στο οποίο χτίστηκαν οι προαναφερόμενοι δίσκοι, προκρίνοντας ένα σύνολο κομματιών που όχι μόνο κάθεται πιο εύκολα στο αυτί χάρη σε μια άριστα πλεγμένη «χαλαρή» ατμόσφαιρα, μα δείχνει και να σου μισοκλείνει το μάτι, λέγοντάς σου ότι δεν χρειάζεται να επενδύσεις μεγάλη αφοσίωση στους στίχους, εάν δεν θες: τα πράγματα ξεμακραίνουν από το βαρυσήμαντο, ακόμα κι αν συνεχίζουμε να μιλάμε για ένα είδος εξόχως στιχοκεντρικό για τα αγγλοαμερικανικά μέτρα και σταθμά.\nΚάτι τέτοιο, πάντως, δεν σημαίνει ότι ο Lamar δεν συνεισφέρει καλούς στίχους στο DAMN. Το ταλέντο του λάμπει και πάλι, απλά τώρα δεν έχουμε έναν σχολιαστή της σύγχρονης Αμερικής, όπου μαύροι και λευκοί αποξενώνονται για ακόμα μία φορά στα χρονικά, μα έναν δημιουργό που κοιτάει πιο έντονα μέσα του και (δείχνει να) αισθάνεται την ανάγκη για λίγη ησυχία και ενδοσκόπηση. To "DNA." θίγει ζητήματα ταυτότητας, το "FEEL." εξερευνά το βάρος που μπορεί να φέρει η επιτυχία στις καθαρά ανθρώπινές σου σχέσεις, το "FEAR." είναι βασικά ένα ημερολόγιο φόβων, ενώ το "XXX." –με την άριστα βαλμένη στο κλίμα συμμετοχή των U2– πραγματεύεται τη διάδραση αλήθειας και εξουσίας.\nΚαι βέβαια δεν είναι μόνο οι στίχοι. Η όλη παραγωγή αποδεικνύεται για ακόμα μία φορά αξιοθαύμαστη, αρκετά από τα beats φαντάζουν υποδειγματικά, ενώ ο ίδιος ο Lamar ως MC παραμένει δύναμη: όποιος αμφιβάλλει, ας τσεκάρει τα μαθήματα flow που παραδίδει στο "DNA.". Παρά ταύτα η πτήση κρίνεται χαμηλή γιατί όλα τα παραπάνω έχουν συχνά-πυκνά και μια αντίθετη όψη. Τα beats δηλαδή και τα έξυπνα samples (τσεκάρετε, δειγματοληπτικά, πόσο ωραία συνταίριαξαν στο "XXX." ο James Brown με τους Foals) δεν φτιάχνουν πάντα αξιόλογα κομμάτια. Ναι, σε κάθε περίπτωση θαυμάζεις τη μαστόρικη δουλειά και την ευφυΐα. Όμως μερικές στιγμές του DAMN. απλά δεν το έχουν.\nΚραυγαλέο παράδειγμα είναι η συνεργασία με τη Rihanna ("LOYALTY."), αλλά ούτε το τραβηγμένο σε διάρκεια "FEAR.", ούτε το "GOD.", ούτε και το υπερεκτιμημένο single "HUMBLE." γνωρίζουν τη διαφορά μεταξύ χαλαρού και πλαδαρού, ενώ το δημιουργικό χέρι που βάζει στο "ELEMENT" ο James Blake ακυρώνεται από τους χειρότερους στίχους στο άλμπουμ: αν θες να προγκήξεις κάποιον ράπερ –τον Drake, φημολογείται– υπάρχουν και πιο μαγκιόρικοι τρόποι να το κάνεις, ώστε να μη χάνεται ο ακροατής στην ακατάσχετη γενικολογία. Επιπλέον, δύσκολα αποφεύγεις την εντύπωση ότι το "LOVE." είναι ένας φτωχός και δυστυχώς όχι αναλόγως «πιπεράτος» συγγενής του "Overtime": της περσινής συνεργασίας του Miguel και του Schoolboy Q, από έναν χιπ χοπ δίσκο που φαίνεται δεν βρήκαν αρκετά cool για τα γούστα τους οι επίδοξοι opinion leaders της μαύρης μουσικής του σήμερα.\nΗ τελευταία παρατήρηση είναι βέβαια ένα στοχευμένο diss (τι, μόνο οι ράπερ επιτρέπεται να κάνουν;) προς όσους σε Αγγλία και Αμερική διαμορφώνουν μεν κλίμα περί μουσικής στις μέρες μας, προσφέροντας όμως κακές υπηρεσίες προς την ήδη πολύπαθη κριτική, λόγω της αγωνίας τους να βρίσκουν συνεχώς hot πράγματα και νέους ήρωες –εφευρίσκοντάς τα, όταν δεν υπάρχουν. Δεν μπορώ αλλιώς να κατανοήσω πώς ένα γενικώς καλό μα όχι πάντα ενδιαφέρον άλμπουμ σαν το DAMN. έλαχε υποδοχή αριστουργήματος, ενώ απέχει τόσο εμφανώς από τους προκατόχους του.\nστις 14.5.22 Δεν υπάρχουν σχόλια:\nΕτικέτες Lamar Kendrick\nΛΕΞ - 2XXX [δισκοκριτική, 2018]\nΟ νέος ΛΕΞ ρολάρει στο Spotify και προβλέπω μεγάλους ενθουσιασμούς εκ μέρους των ανθρώπων του εγχώριου μουσικού Τύπου – that's the way they like it, όπως απέδειξαν και πριν λίγες ημέρες με τον καινούριο δίσκο του Φοίβου Δεληβοριά.\nΓια όσους απέμειναν να αγαπούν την ψυχραιμία και τις αλήθειες, βέβαια, ήταν μάλλον δεδομένο ότι το Μετρό –όπως λέγεται ο φρέσκος δίσκος– δεν θα έφτανε στο 2XXX του 2018: ούτε τον πήχη του θα άγγιζε, ούτε ο ίδιος χαμός θα μπορούσε να ξαναδημιουργηθεί. Μιλάμε άλλωστε για ένα ισχυρό χιπ χοπ ορόσημο, το οποίο έκατσαν εν τέλει να ακούσουν ακόμα και άνθρωποι που δεν ενδιαφέρονται για τον συγκεκριμένο ήχο.\nΜια χαρά είναι πάντως το Μετρό. Μια καλή έως πολύ καλή δουλειά, με αναφορές μέχρι και στη Lana Del Rey, η οποία διατηρεί τον Θεσσαλονικό ράπερ σε μια δίκαιη κορυφή: εξακολουθεί να είναι και καλύτερος και πειστικότερος μέσα σε έναν συναγωνισμό που όλο και πληθαίνει, χωρίς όμως να φτάνει σε αντιστοίχως συνεκτικά αποτελέσματα.\nΔίνει επίσης μια καλή αφορμή επαν-επίσκεψης στην αναπάντεχη κοσμογονία του 2XXX. Ο δίσκος αγαπήθηκε κομμάτι-κομμάτι στο YouTube, αγοράστηκε σε CD στο επικό sold-out live του ΛΕΞ στο Gazi Music Hall και η κριτική μου πρωτοδημοσιεύτηκε τότε στο Avopolis, γραμμένη ένα ήσυχο πρωινό στο ιστορικό καφέ «Αίγλη», στο Ζάππειο. Εδώ αναδημοσιεύεται με μικρές, αισθητικής φύσης τροποποιήσεις. Η κεντρική φωτογραφία ανήκει στον Θάνο Λαΐνα και προέρχεται από τη βραδιά του ΛΕΞ στο Θέατρο Πέτρας, τον Ιούνιο του 2019. Ή, αλλιώς, τη συναυλία που με έκανε να χάσω τους πολυαγαπημένους μου Manowar. Όμως αυτή είναι μια άλλη ιστορία.\nΚατά συναρπαστικά αντιφατικό τρόπο, αυτός ο ωμά ρεαλιστικός δίσκος αποδεικνύεται γεμάτος ...εξωγήινους και UFO. Πώς διάολο πετάγονται τόσο φυσιολογικά τα διαστημόπλοια 'δω κι εκεί, ανάμεσα σε ρίμες για ξεχασμένους Χουντικούς στα συνοικιακά κουρεία και για ελληνικές γειτονιές όπου θεριεύει το Μίσος –όπως 20+ χρόνια πριν στα γαλλικά προάστια του Ματιέ Κασοβίτς; Σε κάνει να πιστεύεις ότι είναι τελικά εξίσου αληθινά, οπότε είσαι εσύ που έχεις χάσει τα επεισόδια.\nΟ ΛΕΞ ήταν βέβαια πάντα αξιόλογος, και στα Ανάποδα Καπέλα και στα Βόρεια Αστέρια, αλλά και στον πρώτο σόλο του δίσκο Ταπεινοί Και Πεινασμένοι (2014), για τον οποίον πολύ εύστοχα τα είχε γράψει τότε και ο Τάσος Μαγιόπουλος. Στο 2ΧΧΧ, όμως, αποτυπώνεται σπουδαίος.\nΣε σημαντικό βαθμό αυτό οφείλεται στο άλμα που κάνει η μουσική. Ενώ δηλαδή στο Ταπεινοί Και Πεινασμένοι υπήρχε μια ανάγκη να τιμηθούν οι αναφορές, εδώ ο βασικός συνθέτης Dof Twogee στρέφει τον δίσκο προς τις πιο σύγχρονες τάσεις, εδράζοντας πολλά στις δωρικές, ομιχλώδεις λούπες και στη ναρκοληπτική τους επανάληψη, η οποία αφήνει μια αίσθηση ερήμωσης βγαλμένη θαρρείς από το Dead Cities των Future Sound Of London (1996), ειδικά όταν μπλέκεται και ο Deathwish στην παραγωγή, σε κομμάτια-ορόσημα σαν το "Vittorio" και το "Γρανίτες Και Τσιγάρα". Δεν είναι τυχαίο ότι και ο ίδιος ο ΛΕΞ απηχεί την αλλαγή στους στίχους του, κάνοντας μεν έξυπνες αναφορές στο τιμημένο παρελθόν (Ice Cube, Wu-Tang Clan, μα και Τρύπες, Sex Pistols), μα ριμάροντας κατά τα λοιπά για το grime που ακούνε στις αυλές των φίλων, για το trap που βάζει σε κάποια ερωτική του σύντροφο, για τον Kendrick Lamar τον οποίον προφανώς θαυμάζει.\nΤο χιπ χοπ, βέβαια, διανύει ιδιαιτέρως γκλαμουράτη φάση. Εδώ και χρόνια έχει γίνει η ποπ των καιρών μας και η εύκολη αναφορά για όποιον θέλει να διαφημίσει ότι είναι «μέσα στα πράγματα». Μετατοπίστηκε έτσι προς έναν «μεσαίο χώρο»-ταμάμ για εξευγενισμένους ράπερ και για μια χλιαρή γενικά κατάσταση, όπου εκπροσωπούνται τολμηρότερα οι ανησυχίες και οι φαντασιώσεις των μορφωμένων μεσαίων στρωμάτων, με την «αλητεία» να οριοθετείται από επιμελώς ατημέλητες περιπτώσεις σαν τους Migos ή από τους αλαζονικούς κομπασμούς της Cardi B για τις αιδοιολειχίες που ανταλλάσσει με δωράκια Yves Saint Laurent. Κάτι τέτοιο δεν σημαίνει ότι δεν βγαίνει καλή μουσική (και) έτσι· δεν χρειάζεται να εκπέσουμε στον ελιτισμό. Ωστόσο μια τέτοια επικρατούσα τάση συσκοτίζει τη διαφορετική ιστορία του είδους και τις γερές του ρίζες με όσους προσδιορίστηκαν από τα 1980s και μετά ως απόκληροι στις Δυτικές μητροπόλεις. Κάποιοι λοιπόν την υπηρετούν ακόμα αυτήν την όψη· και ο ΛΕΞ ανήκει ανάμεσά τους.\nΕίναι λοιπόν οι ...λέξεις του ΛΕΞ εκείνες που σε τσούζουν σαν καρφί που μπήγεται στο γυμνό σου πέλμα, καθώς περπατάς αμέριμνα ξυπόλυτος. Ναι, μιλάνε ενίοτε για τη φάση τους, και κάτι τέτοιο ίσως αποξενώσει ορισμένους, αν και μπορείς λ.χ. να απολαύσεις τα λεγόμενα ακόμα κι αν δεν έχεις ιδέα για τον θρυλικό Σαλονικιό skater Βασίλη Απαμάν, ακόμα κι αν δεν γράφει πουθενά στα credits του 2ΧΧΧ ότι είναι δύο φίλοι skaters του ΛΕΞ –ο Filipon και ο Notis– που ραπάρουν μαζί του (αντίστοιχα) στο "Γρανίτες Και Τσιγάρα" και στα "Παυσίπονα".\nΠρόκειται για στίχους γραμμένους με καρδιά και με ένα βλέμμα περισσότερο κουρασμένο παρά λυπημένο, που αποτυπώνεται και στον εξαιρετικό τρόπο με τον οποίον ο ΛΕΞ πλησιάζει ή απομακρύνεται από το μικρόφωνο ενώ ραπάρει. Δεν υπάρχει δε η παραμικρή σχέση με όσους μας έχουν φλομώσει στον λυγμό και στις φλωροταξιδιάρικες περικοκλάδες. Είναι επίσης στίχοι που ντύνονται τη σκληρή καθημερινότητα που περιστοιχίζει έναν νέο άνθρωπο στην υποβαθμισμένη Θεσσαλονίκη των 18 χρόνων αυτού του 21ου αιώνα, αλλά χωρίς να καταφεύγουν στο ανέξοδο θα σου κάνω/θα σου δείξω ζοριλίκι το οποίο πουλάνε έτεροι ράπερ. Ακόμα δηλαδή και όταν περιαυτολογεί για τον πρώτο του δίσκο, ο ΛΕΞ έρχεται να σου πει για τις ημέρες που δεν τον γεμίζει τίποτα ή για τις μανάδες των 20άρηδων fans οι οποίες τον θεωρούν υπαίτιο που τα τέκνα τους «χέζουν το μέλλον τους».\nΕίναι με τέτοια εκφραστικά όπλα που ο ΛΕΞ έχει κάνει χαμό και βλέπει την επικείμενη συναυλία στην Αθήνα να χρειάζεται το Gazi Music Hall για να εξυπηρετήσει τη ζήτηση. Δικαιολογημένα, λοιπόν, φαντάζει ως «ήρωας» για μια νεολαία που ζει έτσι ή κάπως έτσι· είναι άνθρωπος της δικής τους γενιάς, που κάνει τραγούδι τα βιώματά τους τηρώντας υψηλότατες προδιαγραφές και βάζοντας τον πήχη πιο πάνω για τον ίδιο του τον εαυτό, πρώτα-πρώτα. Δικαιολογημένα, όμως, γίνεται και ήρωας για τους απέξω, όσους αντιλαμβάνονται ότι εδώ υπάρχει κάτι αδαμάντινα αληθινό, που τους τραβάει ένα δυνατό χαστούκι, αναγκάζοντάς τους να δουν καθαρά όλα όσα κοιτούν, μα δεν βλέπουν: τη Χρυσή Αυγή, όσους οι καθώς πρέπει συγκαταλέγουν στη «φύρα» της κοινωνίας, εκείνους που, όταν προσεύχονται, το κάνουν για να δουν τους ΔΙΑΣ να πέφτουν από τις μηχανές.\nΟ ίδιος ο ΛΕΞ, βέβαια, δεν έχει αυταπάτες: «ο πόνος των φτωχών, γίνεται τέχνη των αστών», γράφει στα "Κοράκια". Και είναι ένας αμείλικτος στίχος αυτός, που δεν αφήνει απέξω ούτε τα εκ του ασφαλούς «τσογλανάκια» των βόρειων προαστίων που θα πάνε μαζικά στο Gazi Music Hall, ούτε διάολε κι εμένα, που σκέφτηκα μεγάλο μέρος του παρόντος κειμένου πίνοντας τον φραπέ μου στην πρωινή ησυχία ενός ιστορικού αστικού καφέ. Είναι ψέμα ότι κριτικοί σαν και του λόγου μου μπορούν να μπουν στα παπούτσια του ΛΕΞ ταυτιζόμενοι με τη γλώσσα των μπλεγμένων. Μπορούμε μόνο να τον θαυμάσουμε, να χάσουμε λίγο τον ύπνο μας σκεπτόμενοι τις δυσανάλογες ζωές μας και να χειραγωγήσουμε κι εμείς τις λέξεις που μας αναλογούν, ώστε να πούμε ότι το 2ΧΧΧ είναι ένας καταπέλτης. Ο οποίος έρχεται από το θεσσαλονικιώτικο underground να σαρώσει όλο το ελληνικό τραγούδι της εποχής μας, φέρνοντας ξανά στο προσκήνιο –με χιπ χοπ μορφή– τις ποιότητες που έκαναν σπουδαίους τους μεγάλους δημιουργούς του εγχώριου παρελθόντος.\nUriah Heep - ανταπόκριση (2019)\nΤον Φεβρουάριο του 2019 πήρα μία από τις «δύσκολες» αποφάσεις του μουσικοεπαγγελματικού μου σύμπαντoς. Από εκείνες που πια έχουν καταλήξει στα ψιλά των ψιλών γραμμάτων για τους περισσότερους που χρήζονται «αρχισυντάκτες» στον ιντερνετικό Τύπο, ενώ στην ουσία δεν είναι παρά απλοί διαχειριστές μιας αδηφάγας, ατσούμπαλης ροής. Τουτέστιν, και οι Uriah Heep στην πόλη και ο φοβερός και τρομερός Attila Csihar των Mayhem, σε μια σύμπραξη-έκπληξη με τους «δικούς μας» Lüüp του Στέλιου Ρωμαλιάδη. Την ίδια ημέρα.\nΉθελα να πάω στη δεύτερη συναυλία. Όχι επειδή σνόμπαρα τους Uriah Heep –κάθε άλλο. Όμως θεωρούσα ότι θα έπαιζαν κάτι πολλάκις γνώριμο, ενώ η έτερη περίσταση έταζε περιπλανήσεις σε παρθένα εδάφη. Ωστόσο συντάκτης για να πάει σε Lüüp & Attila υπήρχε (και γνώριζα ότι ο Δημήτρης Μεντές θα έκανε καλή δουλειά), ενώ για τους Uriah Heep όχι. Και ένα site σαν το (τότε) Avopolis, του οποίου είχα την αρχισυνταξία, δεν γινόταν να αγνοήσει μια τόσο μεγάλη συναυλία, ενός ονόματος με διαχρονική δημοφιλία στην Ελλάδα. Οπότε πήγε ο αρχισυντάκτης για την απαραίτητη κάλυψη, όπως οφείλει να κάνει εάν και εφόσον είναι σοβαρός ως αρχηγός μιας ομάδας.\nΗ βραδιά των Uriah Heep βγήκε αναμενόμενα sold-out και ήταν υπέροχη. Αλλά κάπως μου έμεινε το απωθημένο που δεν είδα τον Attila, καθώς είχα χάσει και τους Mayhem το 2017, σε εκείνη τη συναυλία γύρω από το De Mysteriis Dom Sathanas που μάλλον δίχασε το κοινό. Τα θυμήθηκα όλα αυτά καθώς στεκόμουν στο Fuzz, έτοιμος να υποδεχτώ τους Mayhem στον φετινό τους ερχομό στην πόλη. Ο οποίος ήταν καταπληκτικός, μα θα αποτελέσει αντικείμενο μιας διαφορετικής εξιστόρησης, που δεν θα αργήσει να εμφανιστεί στο Αθηνόραμα.\nΓια την ώρα, η αφορμή δίνει καλή πάσα για μια αναδρομή στη βραδιά των Uriah Heep στο κατάμεστο Fuzz και στο κείμενο που προέκυψε και πρωτοδημοσιεύτηκε στο Avopolis –εδώ αναδημοσιεύεται με μικρές, αισθητικής φύσης τροποποιήσεις. Οι χρησιμοποιούμενες φωτογραφίες είναι από εκεί και ανήκουν στον Χάρη Σφακιανάκη. Η δε ανταπόκριση προξένησε και αντιδράσεις. Αλλά ας πάει και το παλιάμπελο...\nΥπάρχει κάτι όμορφο σε όσες συναυλίες ρέουν όπως πρέπει να ρέει μια τέτοια εμπειρία, δηλαδή με τους μεν διοργανωτές να τηρούν τα προγράμματα τα οποία ανακοινώνουν και το κοινό να έρχεται κι αυτό στην ώρα του. Κάπως έτσι, μπορείς να έχεις Παρασκευή βράδυ ένα sold-out Fuzz χωρίς ουρές, χωρίς περιττή ορθοστασία, χωρίς κανείς να δυσφορεί ή να ταλαιπωρείται. Ας το σημειώσουν κάπου όσοι ασχολούνται με ανάλογες ανά την πόλη τελετές, αδυνατώντας εντούτοις να φανούν συνεπείς σε ωράρια που οι ίδιοι μπαίνουν στον κόπο να εκπονήσουν.\nΣε αντίθεση με το γνωστό ρητό, πάντως, η καλή μέρα δεν φάνηκε στο Fuzz από το πρωί. Είναι βέβαια μια γνώμη αυτή που μάλλον δεν συμμερίζεται η πλειονότητα των παρευρισκόμενων, καθώς το εγχώριο support σχήμα των Chrysilia κέρδισε και μπόλικη προσοχή, αλλά και αρκετά χειροκροτήματα. Το γκρουπ ευτύχησε να παίξει μπροστά σε ένα μαγαζί που είχε σχεδόν γεμίσει (και μάλιστα με διάφορες ηλικίες), παρουσιάζοντας υλικό από τον μοναδικό ως σήμερα δίσκο του Et In Arcadia Ego (2017), συν μια διασκευή σε Loreena McKennitt, που προορίζεται για κάποιο επόμενο άλμπουμ.\nΩστόσο αναλώθηκαν σε ένα πολυφορεμένα μελωδικό metal με folk απολήξεις και πομπώδεις εκρήξεις, το οποίο υπηρέτησαν με πολύ στημένο τρόπο. Ούτε η ποιότητα του υλικού κρίνεται αξιοσημείωτη, ούτε και δικαιολογείται θεωρώ κάποιος ενθουσιασμός για τη Χρυσώ Σταματοπούλου: έμεινε σε ερμηνείες «λίγες» και σε κάθε περίπτωση τυπικές για όποια τραγουδίστρια ανά την Ευρώπη ζήλεψε κάποτε τις δάφνες της Tarja Turunen ή/και της Sharon Den Adel.\nΣε κάθε περίπτωση, οι Chrysilia ξεχάστηκαν γρήγορα όταν βγήκαν στη σκηνή οι Uriah Heep κάτω από το μεγάλο πανό του Living The Dream –του πρόσφατου δίσκου (2018), που τους ξανάφερε στην Ελλάδα έπειτα από κάμποσα χρόνια. Το Fuzz καλωσόρισε με ιαχές και χειροκροτήματα κι εκείνοι μπήκαν με όρεξη και σθένος στο φρέσκο "Grazed By Heaven", δείχνοντας εξαρχής ότι μας περίμενε μια πολύ ωραία hard rock βραδιά. Κι αυτό ακριβώς πήραμε.\nΕίναι αλήθεια ότι οι Uriah Heep έζησαν πολλά χρόνια όντας ο Ντ' Αρτανιάν του βρετανικού σκληρού ήχου των 1970s, καθώς τις θέσεις των Τριών Σωματοφυλάκων καπάρωσαν οι Black Sabbath, οι Led Zeppelin και οι Deep Purple. Είναι επίσης αλήθεια ότι το hard rock όραμα του Mick Box και της εκάστοτε παρέας του βρέθηκε υπερβολικά κοντά στους τελευταίους. Σήμερα, όμως, 50 σχεδόν χρόνια μετά το Very 'eavy... Very 'umble (1970), οι παλιές αποστάσεις έχουν μικρύνει και οι Uriah Heep έχουν καταφέρει να αναδειχθούν σε δύναμη (συχνά) συνεπέστερη των Deep Purple –τόσο στη δισκογραφία, όσο και στη σκηνή.\nΉταν κάτι που το έβλεπες καθαρά στο Fuzz: ακόμα και στις στιγμές εκείνες όπου γέμιζαν απλά τον συναυλιακό χρόνο με φασόν επιλογές σαν το "Waters Flowin'" και "Rocks On The Road", υπήρχε πάντα κάποιο riff του Mick Box να δημιουργήσει πώρωση, όπως και ο αειθαλής, ακούραστος Bernie Shaw, διαρκώς έτοιμος να μας μιλήσει ή να μας εντυπωσιάσει με τη φοβερή φόρμα της φωνής του. Δίχως την προσθήκη του Καναδού το 1986 και δίχως τον τρόπο με τον οποίον έκανε δικά του τα κλασικά άσματα του γκρουπ (το "Return To Fantasy", μάλιστα, το λέει καλύτερα απ' όλους), είναι αμφίβολο αν θα μπορούσαν να σταθούν οι Uriah Heep πέραν των 1980s. Δίπλα τους, ο πάντα βροντερός Russell Gilbrook έδινε το δικό του ρεσιτάλ στα ντραμς, ο Phil Lanzon πρόσφερε την πινελιά των keyboards με αέρα Jon Lord και ο Davey Rimmer –η νεότερη προσθήκη στη σύνθεση– έδειξε ότι κατέχει επάξια το μπάσο του ιστορικού γκρουπ.\nΑναμενόμενα, η συναυλία κορύφωσε προς το φινάλε, όταν πια οι Uriah Heep άφησαν στην άκρη το promo για το Living The Dream και παρέδωσαν "Gypsy", "July Morning" (σε μια θεσπέσια εκτέλεση, έστω και αν ήταν εδώ που πολλοί θυμηθήκαμε τον γλυκόλαλο David Byron, χρόνια πια πεθαμένο), "Sunrise" και "Lady In Black". Στο οποίο ο Shaw μας έβαλε να τραγουδήσουμε τα χορωδιακά, ισχυριζόμενος ότι είμαστε μακράν το δυνατότερο κοινό ανάμεσα σε 36 χώρες. Το φινάλε είχε βέβαια "Easy Livin'", μέσα σε γενική αποθέωση.\nΔυστυχώς στην Ελλάδα (και όχι μόνο) κάμποσοι από τους ανθρώπους που επιδιώκουν να κάνουν «φασαρία» με τη γνώμη τους σε social media και σε ό,τι απέμεινε από τον μουσικό Τύπο είναι όχι μόνο ανίδεοι για την παρακαταθήκη τέτοιων ονομάτων, μα και επιλεκτικά είρωνες απέναντι στην επί τόσα χρόνια πορεία: o Mick Box έχει ακριβώς την ίδια ηλικία με τον Iggy Pop, αλλά ο ένας λογίζεται για παλιοδεινόσαυρος και ο άλλος ως φαινόμενο. Ευτυχώς, όμως, όσοι αποκτήσαμε rock παιδεία της προκοπής χωρίς να στοιχηθούμε πίσω από καλλιτέχνες με 0,5 καλό δίσκο μη και δεν λουστούμε στο όποιο περιστασιακό coolness, κάνουμε ακόμα sold-out τέτοιες συναυλίες στην πόλη. Γιατι ξέρουμε πόσο εγγυημένο είναι το γεγονός ότι θα περάσουμε καλά.\nLet's Eat Grandma - I'm All Ears [δισκοκριτική 2018]\nΜαθαίνω επέστρεψαν η Rosa Walton και η Jenny Hollingworth με το τρίτο τους άλμπουμ Two Ribbons, το οποίο τις βρίσκει να κλείνουν 9 χρόνια συν-δημιουργίας ως Let's Eat Grandma.\nΈνα κάπως δύσκολο άλμπουμ, καθώς η πολυετή τους φιλία δοκιμάστηκε τόσο από δυσάρεστες συγκυρίες, όσο και από την πίεση που δημιούργησε η επιτυχία του I'm All Ears (2018), το οποίο τις βρήκε να μπαίνουν στο #28 της πατρίδας Βρετανίας, σωρεύοντας προσδοκίες, μα και συναυλιακές υποχρεώσεις. Τα 4 χρόνια που μεσολάβησαν μέχρι να μπορέσουν να επιστρέψουν στο προσκήνιο, λένε από μόνα τους πολλά. Έστω κι αν υποθέσουμε ότι κάπου μπήκε και η πανδημία στη μέση των σχεδίων τους.\nΔεν τις έχω ακούσει ακόμα στις νέες τους περιπέτειες, αλλά η περίσταση δείχνει κατάλληλη για μια επαν-επίσκεψη στην κριτική που έγραψα το 2018 για το I'm All Ears, για λογαριασμό του Avopolis. Η οποία και αναδημοσιεύεται τώρα εδώ με μικρές, αισθητικής φύσης τροποποιήσεις.\nΜια κλασική άσκηση στα μαθήματα γλώσσας είναι να γράψεις τη φράση «ας φάμε τα παϊδάκια» παραλείποντας τα διαλυτικά. Τα αποτελέσματα ...βγάζουν μάτι. Αναλόγως, αν γράψεις στα αγγλικά «let's eat, grandma» ξεχνώντας το κόμμα, αρχίζει να συμβαίνει κάτι πολύ λάθος.\nΘέλοντας να τονίσουν την αξία τέτοιων μικρών πραγμάτων, η Rosa Walton και η Jenny Hollingworth από το Νόριτς της Αγγλίας ονόμασαν τη μπάντα τους Let's Eat Grandma χωρίς κόμμα, ρισκάροντας να γίνουν ενστικτωδώς αντιπαθείς πριν καλά-καλά ακούσει κανείς τη μουσική τους. Παρά ταύτα, βρίσκονται να λαμβάνουν διθυραμβικές κριτικές για το δεύτερό τους άλμπουμ και να βγαίνουν από το underground, μπουκάροντας στο βρετανικό top-40 (#28).\nΌμως, όπως και πολλές ακόμα φασαρίες των τελευταίων χρόνων, έτσι κι αυτή μένει μετέωρη. «Φρέσκος ήχος» γράφει η μία, «κάτι περιπετειώδες» βρίσκει ο άλλος, «avant-pop» λέει κάπου μια μαρκίζα, μα εσύ αναρωτιέσαι αν έχουν κάτσει ποτέ ν' ακούσουν Knife τούτοι οι άνθρωποι ή αν έχουν τέλος πάντων κάποιο σημείο αναφοράς παλαιότερο της Lorde. Η εποχή του κάθε ανιστόρητου κεφλή που έγινε γραφιάς γιατί «το νιώθει» και της κάθε χαΐστριας που ανοίγει ένα Microsoft word και αναπαράγει όσα διαβάζει στο ίντερνετ (δημιουργώντας «ομοφωνία») είναι εδώ, μαζί μας. Σε όλο της το τραγικό μεγαλείο.\nΣε μια πιο ρεαλιστική κλίμακα, το άστρο των Let's Eat Grandma λάμπει μεν, αλλά στον γαλαξία του υποσχόμενου. Λυπάμαι αν κάτι τέτοιο δεν αρκεί στα σύγχρονα παιχνίδια του εναλλακτικού hype, αλλά τα κορίτσια είναι ακόμα υπό διαμόρφωση –δεν έχουν φτάσει σε τίποτα το ουάου.\nΑν έχουν δυνάμεις; Τις έχουν. Το I'm All Ears είναι μια πιο συγκροτημένη υπόθεση από το ντεμπούτο I, Gemini (2016), με τις Walton & Hollingworth να ξεδιπλώνουν στα synths άνεση που δεν την περιμένεις, αλλά κι ένα pop αισθητήριο που αποτυπώνεται ταυτόχρονα σοβαρό μα και εν δυνάμει μαζικό, χωρίς να καταφεύγει σε αγοραία κόλπα. Στο "It's Not Just Me", μάλιστα, όπου λαμβάνουν χέρι βοήθειας σε σύνθεση και παραγωγή από τους διάσημους φίλους τους –αφενός τη Sophie, αφετέρου τον Faris Badwan των Horrors– βλέπουμε πώς αυτές οι δυνατότητες μπορούν να ανθίσουν, φτάνοντας σε ένα όμορφο pop hit. Το οποίο στήνεται μεν στην εμπειρία των συμμετεχόντων, μα περιέχει και την αλήθεια των δημιουργών του.\nΜιλώντας για στίχους, οι Let's Eat Grandma αντικρίζουν τον κόσμο και τις σχέσεις από το πρίσμα της ηλικίας τους. Κι αυτό είναι πράγματι αναζωογονητικό σε ένα τερέν όπου τόσοι και τόσοι νοσταλγούν καταστάσεις τις οποίες δεν έζησαν, με ασαφείς συναισθηματολογίες που συχνά ηχούν και μεγαλίστικες. Ωστόσο δεν γράφουν και τίποτα το σπουδαίο, για το οποίο θα έπρεπε να επαινεθούν. Αν κάτι κρίνεται δηλαδή ως εδώ-και-τώρα απλά επειδή λέει «Guess I'll see you when my screen is vibrating», καήκαμε.\nΠέραν λοιπόν του "It's Not Just Me", το I'm All Ears αφήνει ορατά κέρδη μόνο κατά περίπτωση, σε τραγούδια δηλαδή σαν το "Snakes & Ladders", το "Cool & Collected", ίσως και το "Ava". Σε αυτά συντονίζεσαι πράγματι με κάτι το φρέσκο και βρίσκεις λόγους να είσαι ...all ears, περιμένοντας τη συνέχεια. Εκεί, στο μέλλον, μπορεί λοιπόν και να ακούσουμε κάτι πιο αξιοσημείωτο από τις Let's Eat Grandma. Άλλωστε το μέλλον ανήκει στους νέους, κατά κανόνα.\nστις 2.5.22 Δεν υπάρχουν σχόλια:\nΕτικέτες Let's Eat Grandma\nIsland in the Stream: Ο ραδιοφωνικός σταθμός στο Fakaofo των νησιών Τοκελάου, στον νότιο Ειρηνικό\n«Ό,τι κάνουμε, πρέπει να γίνεται λόγω γνώσης\n– όχι λόγω άγνοιας ή προκατάληψης»\nΝέα κείμενα, αλλά και (κάποια) παλιότερα, δημοσιευμένα για τις κατά καιρούς συνεργασίες μου με διάφορα περιοδικά και sites, καθώς και links προς ραδιοφωνικές εκπομπές αρχείου\nγια οποιαδήποτε επικοινωνία με το blog: harsymv@gmail.com\nΕν Πλω 89.2\nΦάντης Μπαστούνι & Οι Άσσοι\nDe Witte Charlotte\nNoise Figures (The)\nO'Grady Patricia F.\nμουσικοκριτικός και συγγραφέας, συνεργάζεται με το Αθηνόραμα, την Athens Voice και το Mic.gr. Πρώην αρχισυντάκτης του avopolis.gr (2008-2020) και του περιοδικού Sonik (2015-2017), πρώην ραδιοφωνικός παραγωγός (Στο Κόκκινο 105.5, 2008-2020)\nSites στα οποία αρθρογραφώ\nΆλλα blogs που επισκέπτομαι\nΔισκορυχείον (Φώντας Τρούσας)\nΔέντρο Μοναχό (Μιχάλης Τσαντίλας)\nΤο Τέταρτο Κουδούνι (Γιώργος Δ.Κ. Σαρηγιάννης)\nA Stamp A Day (Mark Jochim)\nCucina di Caruso (Δημήτρης Παπαζυμούρης)\nIndustries of Inferno (Χρυσόστομος Τσαπραΐλης)\nΟι Άνθρωποι Μέσα Μου (Ρέα Σταθοπούλου)\nΓεωμέτρης: Το Βιβλίο του Οκτώ (Διονύσης Η. Στράνης)\nIndiego Sound (Άρης Καζακόπουλος)\nMusicspins (Γιώργος Μυζάλης)\nΑρχείο Ελλήνων Μουσουργών (Θωμάς Ταμβάκος)


ikiou.blogspot.com: Τα 6 πράγματα που πρέπει,... να κάνει ένας ερωτευμένος ροκάς!\nΤα 6 πράγματα που πρέπει,... να κάνει ένας ερωτευμένος ροκάς!\nΠαρά τις συνηθισμένες (εξωφρενικές) αντιλήψεις ότι οι ροκάδες, μεταλλάδες, γκοθάδες και δε συμμαζεύεται, δεν είναι ρομαντικοί, δεν ξυρίζονται, δεν πλένονται κτλ κτλ, στην πραγματικότητα όλοι μας έχουμε συγκινηθεί, ερωτευτεί, δακρύσει και παρηγορηθεί με αθάνατα ροκ κομμάτια.\nΥπάρχουν και μερικές στιγμές που θα μπορούσε να τις ζήσει κάθε ερωτευμένος ροκάς (και μη), που συνδέονται με μερικά από τα πιο ερωτικά ροκ τραγούδια!\nΑρχικά, τι πιο ταιριαστό για να εξομολογηθείς την έλξη σου προς το πρόσωπο που σε ενδιαφέρει από το Ready for love από τους Mott the Hoople, που έγινε ευρύτατα γνωστό με τους Bad Company.\nΤο τραγούδι το λέει ξεκάθαρα! Είμαι έτοιμος για την αγάπη! Και όχι για οποιαδήποτε αγάπη αλλά για τη δική σου...Πάρτε τηλέφωνα και βάλτε το να παίζει…\nYou do something to me και Paul Weller, υπέροχο αργό κομμάτι, ιδανικό για έναν παθιασμένο χορό…\nΜια ακόμα ωραία κίνηση είναι να βάλεις ήχο κλήσης στο κινητό σου, που θα αντιστοιχεί στο έτερον σου ήμισυ, το πιο γλυκό τραγουδάκι των Guns ‘n Roses, αλλά και το τραγούδι που τους καθιέρωσε, Sweet child of mine!\nΈνα άλλο άκρως ερωτικό τραγούδι είναι το Pour some Sugar on Me από Def Leppard. Άνετα θα μπορούσε να χαρακτηριστεί ιδανικό για στριπτίζ!\nΛένε, όμως, ότι δεν υπάρχει τίποτα πιο ερωτικό από Led Zeppelin, και όταν θέλεις να δημιουργήσεις ατμόσφαιρα για τις πιο...προσωπικές στιγμές να βάζεις πάντα ένα δίσκο τους να παίζει.\nΟπότε τι καλύτερο από το να αποκοιμηθείς στην αγκαλιά του/της συντρόφου σου με το πιο χαλαρωτικό τραγούδι των Zeppelin, Since I've been loving you, να σε νανουρίζει!\nΚαι επειδή μπορεί να είμαι ροκού αλλά δεν είμαι και ονειροπαρμένη, συνεπώς ξέρω ότι έρωτας είναι αυτός, δεν κρατάει για πάντα, όλο και κάτι μπορεί να πάει στραβά και να απογοητευτώ, υπάρχει το απόλυτο ροκ κομμάτι για αυτές τις περιπτώσεις.\nΟι στίχοι το λένε ξεκάθαρα, δίνεις στην αγάπη κακό όνομα, You give love a bad name από Bon Jovi!\nΤο βάζεις στη διαπασών και από μέσα σου βράζεις. Αν είσαι και λίγο εκδικητικός το ποστάρεις στο Facebook, ο/η πρώην θα το πιάσει το μήνυμα!


Κόμματα, αποκόμματα, κώματα | ΠΟΛΙΤΙΚΗ | antinews.gr\nΚόμματα, αποκόμματα, κώματα\nΑπλό το ερώτημα: Χρωστάς πολλά! Χρωστάς παντού! Και ξαφνικά η αποπληρωμή ''κολλάει''. Ποιός έχει το πιό μεγάλο πρόβλημα; Εσύ ή ο τοκογλύφος-πιστωτής-''ευεργέτης'' σου;\nΥπ' αυτήν την έννοια, αν το παραπάνω μπει σε μια έξυπνη, εκφοβιστική αν θέλετε, διαπραγματευτική τακτική, θα αποδείξει σωστή τη θέση της ΝΔ για επαναδιαπραγμάτευση του μνημονίου. Και τότε θα διαπιστωθεί πόσο σκληροί είναι οι ΔΝΤτσολιάδες της υποτέλειας, που ετοιμάζονται να ξεπουλήσουν ως το 2015 νησιά, δάση, παραλίες, γιατί; Για να εισπραχθούν τα 50 δις και να χρωστάμε έπειτα 300 «μόνο» δισ. ευρώ. Για τέτοιου βεληνεκούς εθνικούς στόχους (;) μιλάμε...\nΑς μιλήσουμε συνολικά. Ο φαύλος κύκλος με το αδιέξοδο θεόρατο μπροστά μας, αν κάποια στιγμή σπάσει, πρέπει να πάρει μαζί του στον τάφο όλο αυτό που μάθαμε να λέμε ''μεταπολίτευση''. Ας πάρει μαζί του και τα παιδιά της ''μεταπολίτευσης'', που εξαγόρασαν κομματικές καριέρες με ''ολίγον'' (πολύ ολίγον) Πολυτεχνείο. Τελειωμένο έργο, τελειωμένοι άνθρωποι...\nΜια ολόκληρη εποχή, φεύγει! Η μεταπολίτευση χρεοκόπησε. Ο φθηνός μικροπελατειακός κομματισμός, οι ασπόνδυλοι πολιτικοί, οι παθογένειες γενεών, τα σύνδρομα ενδοτισμού και υποτέλειας, ΠΡΕΠΕΙ και ΕΠΙΒΑΛΛΕΤΑΙ να φύγουν.\nΕδώ υπεισέρχεται η τεράστια ευθύνη του Αντώνη Σαμαρά, το μέγεθος της οποίας δεν είμαι καθόλου βέβαιος πως έχουν συλλάβει στη Συγγρού. Δεν έχουμε αλλαγή σελίδας, κυβέρνησης, πολιτικής κύριοι! Έχουμε αλλαγή εποχής, οι καιροί μας ξεπερνούν.\nΤα στοιχήματα είναι πελώρια. Και δεν χρειάζονται απαραίτητα ΄΄έγκριση΄΄ έξωθεν:\n-Ποιό μνημόνιο, ποιό ΔΝΤ, ποιος αόρατος εχθρός, μπορεί να εμποδίσει την αυριανή κυβέρνηση της ΝΔ να τελειώσει το κομματικό κράτος και να επανεκκινήσει την κωματική οικονομία;\n-Ποιό μνημόνιο, ποιό ΔΝΤ, ποιός αόρατος εχθρός, μπορεί να εμποδίσει την αυριανή κυβέρνηση της ΝΔ από το να αρχίσει από τα θεμέλια ΠΡΑΓΜΑΤΙΚΗ επανίδρυση του κράτους;\n-Ποιό μνημόνιο, ποιό ΔΝΤ, ποιός αόρατος εχθρός, μπορεί να εμποδίσει την αυριανή κυβέρνηση της ΝΔ να ξαναδώσει την Ελλάδα στους Έλληνες, να ξαναφέρει την μετανάστευση σε λογικές για την κοινωνική συνοχή ποσότητες, αδιαφορώντας για τις πολυπολιτισμικές ονειρώξεις του κάθε ΣΥΡΙΖΑ-τσίριζα-σφύριζα;\n-Ποιό μνημόνιο, ποιό ΔΝΤ, ποιός αόρατος εχθρός, μπορεί να εμποδίσει την αυριανή κυβέρνηση της ΝΔ να ζωντανέψει την γερασμένη Ελλάδα και να γίνει η πρώτη κυβέρνηση αυτού του τόπου που θα σκύψει πάνω στο δημογραφικό (πρόβλεψη στατιστικής υπηρεσίας ΟΗΕ 2025: Τουρκία 100.000.000-Ελλάδα 13, από τα οποία τα 4 μετανάστες);\n-Ποιό μνημόνιο, ποιό ΔΝΤ, ποιός αόρατος εχθρός, μπορεί να εμποδίσει την αυριανή κυβέρνηση της ΝΔ να δώσει στον ελληνικό βορρά και τη Θεσσαλονίκη την χαμένη της αξία, μεταφέροντας το γεωστρατηγικό βάρος της χώρας εκεί που πρέπει; Γιατί μέχρι σήμερα, ότι έκαναν τα κόμματα και αποκόμματα (και η ΝΔ του χθες), ήταν την Αθήνα πρωτεύουσα της Ελλάδος και τη Θεσσαλονίκη πρωτεύουσα της μπουγάτσας.\n-Ποιό μνημόνιο, ποιό ΔΝΤ, ποιός αόρατος εχθρός, μπορεί να εμποδίσει την αυριανή κυβέρνηση της ΝΔ να πετάξει στα σκουπίδια τις νεοταξίτικες ''λογικές'', ώστε να αναγεννηθεί η τσακισμένη ελληνική κοινωνία, να αναγεννηθεί η μουχλιασμένη παιδεία που παρέχεται σήμερα στα παιδιά μας;\n-Ποιό μνημόνιο, ποιό ΔΝΤ, ποιός αόρατος εχθρός, μπορεί να εμποδίσει την αυριανή κυβέρνηση της ΝΔ να δώσει ρόλους σε νέα παιδιά, σε τεχνοκράτες επιστήμονες, σε πραγματικές αξίες και να αφήσει στο πάγκο (συγγνώμη: στην εξέδρα!) παιδάκια, ανηψάκια και εγγονάκια;\n-Ποιό μνημόνιο, ποιό ΔΝΤ, ποιός αόρατος εχθρός, μπορεί να εμποδίσει την αυριανή κυβέρνηση της ΝΔ να λειτουργήσει ως παν-εθνικό σημείο αναφοράς ΟΛΩΝ των Ελλήνων, από τη Χειμάρα ως το Παραλίμνι, σκίζοντας τα κοντράτα της υποτέλειας, του ραγιαδίστικου αθηναισμού, της ευλυγισίας της μέσης ενώπιων πρεσβειών και εντολοδοτών;\n-Ποιό μνημόνιο, ποιό ΔΝΤ, ποιός αόρατος εχθρός, μπορεί να εμποδίσει την αυριανή κυβέρνηση της ΝΔ να καταρτίσει και εφαρμόσει Εθνικό Στρατηγικό Δόγμα (έχει ακόμα και η ...Αλβανία, αλλά όχι η Ελλάδα του σημιτικού ''εκσυγχρονισμού'' και της καραμανλικής αφασίας...); Ένα ρεαλιστικό δόγμα ανοιχτό σε νέες ευκαιρίες και συμμαχίες, που θα χαράσσει κόκκινες γραμμές στα εθνικά και που αδυνατεί (και δεν θέλει) να συγκροτήσει η κάθε δρούτσειος αντίληψη.\nΤα παραπάνω, ατάκτως διατυπωθέντα και σημειολογικά, καταδεικνύουν πως έσωθεν βούληση χρειάζεται μόνο . Αν αυτή πιστοποιηθεί στον Σαμαρά έργοις, υπάρχει ελπίδα η επόμενη κυβέρνηση που θα προκύψει να είναι η πρώτη μεταπολεμικά που θα σπάσει τον κύκλο κόμματα-αποκόμματα> κώματα.\nΑκόμα δεν τελειώσαμε. Είμαστε απλά στο γύρισμα του τροχού, στην κόψη του ξυραφιού. Αυτός ο τόπος, από αποικία μπορεί να ξαναγίνει κράτος. Οι άνθρωποί του μπορούν να ξαναγίνουν από πελάτες πολίτες. Από πληθυσμός μπορούν να ξαναγίνουν Έθνος.\nΘέλει αρετήν. Και τόλμην....\n* Πρόεδρος του ΕΛΛΗΝΙΚΟΥ ΚΕΝΤΡΟΥ ΕΥΡΩΠ. & ΔΙΕΘΝΩΝ ΑΝΑΛΥΣΕΩΝ (www.elkeda.gr)\nkiki 12/05/2011 08:11:10\nΠοσο δικιο εχετε , αλλα δεν ........\nδυστυχως τα κομματα και τα αποκομματα, νομιζουν οτι μας λενε κατι, και οι μετεχοντες εντος των κομματων και αποκομματων ειναι μικροι λιγοι και αβουλοι.\nΤωρα μολις διαβασα ιστοσελιδα για ν αναδειξη του Χατζηδακη σε προεδρο της ΝΔ, ο καθενας οτι του ερχεται, θαναι μετα το ξυλο φαινεται.\nΤο πολιτικο προσωπικο θλιβερο ολων των κομματων.\nψυχραιμια 12/05/2011 08:14:49\nKανενα μνημονιο δεν μπορει να τα κανει αυτα.Μπορει ομως να τα κανει και τα κανει το 60% του ελληνικου λαου (ΠΑΣΟΚ + αριστερα) που βαζει τα ταξικα και ατομικα του συμφεροντα πανω απο τα εθνικα και παντως πολιτικα ειναι αντιδεξιο.Και σε λιγο θα εχουν συμμαχους και τους λαθρομεταναστες με την ιθαγενεια.Αν δεν εχουμε τελειωσει παιζουμε τις καθυστερησεις.\nΓιάννης Καλαματιανός 12/05/2011 08:46:17\nΠοιος να κάνει αυτές τις αλλαγές;\nΜε τί κότσια;\nΚαι με ποιους συνεργάτες;\nΆλλο πράγμα είναι οι ασκήσεις επί χάρτου και άλλο η πραγματική μάχη με αληθινά πυρά.\nΗ αρρώστεια είναι τόσο βαθειά που χρειάζεται χρόνο (χρόνια) για να γιάνει.\nΤουλάχιστον να τολμήσει κάποιος να κάνει την αρχή.\nANNITA 12/05/2011 09:07:54\nΑγαπητε κ.Καρκαλέτση, αναφέρατε κάτι πολύ σημαντικό. Οτι πρέπει το γεωστρατηγικό βάρος της χώρας μας να έρθει εκεί που πρέπει.Εχετε απόλυτο δίκιο. Θα προσθέσω κάτι ακόμα πιθανόν ακουστεί περίεργο η χαζό. Μήπως για να βγούμε από το αδιέξοδο πρέπει να οριοθετηθεί η ΑΟΖ; η οποία έχει τεράστια σημασία για την χώρα εκτός από γεωγραφική και εθνική απ οσο γνωρίζω έχει και τεράστια οικονομική σημασία για τον τόπο μας; Οριοθετώντας τα δικαώματα μας βάσει αυτής, πολιτικά, εθνικά, γεωγραφικά, οικονομικά, εστιάζουμε την προσοχή μας στην Ανάπτυξη επιτέλους της ταλαίπωρης Ελλάδας.Εξ άλλου εφαρμόζεται κ σε άλλες χώρες η οριοθέτηση της με καλά αποτελέσματα. Κάλβος: ΘΕΛΕΙ ΑΡΕΤΗ ΚΑΙ ΤΟΛΜΗ Η ΕΛΕΥΘΕΡΙΑ\nkostas* 12/05/2011 09:38:31\nΣυμφωνω 100 % μαζι σας , αλλα εδω δε μπορει να κανει πισω ουτε τον Ψωμιαδη , που δεν τον στηριζει κιολας...τα κομματα δυστηχως ζουν και βασιλευουν ... Η κριτικη του κ.Γιανναρα ελπιζω να ειναι το τελευταιο Καμπανακι στον Αντωνη Σαμαρα... Σιγουρα στα 9 χρονια εκτος πολιτικης σκηνης καταλαβε καποια πραγματα για την αλλαγη σκηνικου και το πως μπορει και πρεπει να γινει ... ας ελπισουμε οτι το σχεδιο του θα πραγματοποιηθει ... για τους σκοπους του μερικοι ειμαστε σιγουροι , γι αυτο και ειναι το τελευταιο που μας εχει απομεινει ... για το αν θα τα καταφερει μεσα σε αυτο το βοθρο των κομματων αμφιβαλουμε πολυ και μας φοβιζει ...\nΛιζα Αλεξίου 12/05/2011 10:04:06\nΟ Α Σαμαράς αναφέρθηκε επανειλημένα στην οριοθέτηση ΑΟΖ.\nΌλα αυτά που αναφέρονται στο άρθρο μπορούν να γίνουν, το πόσο εύκολο ή δύσκολο είναι δεν έχει καμμιά σημασία, πρέπει να γίνουν, αλλιώς η Ελλάδα θα διαλυθεί, θα τελειώσει.\nAXAIOΣ 12/05/2011 10:26:20\nΣύριζα τσίριζα σφύριζα...Χαχα...Καλό...Πολύ καλό.....\nAXAIOΣ 12/05/2011 10:28:39\nΚαι για να σοβαρευτούμε: Ο Ηγέτης διαφέρια πό τον αρχηγό, πρόεδρο κόμματος κτλ. Άλλο Ηγέτης, άλλο αρχηγός. Ο Σαμαράς ή θα κατοχυρωθεί στην Ιστορία ως Ηγέτης (αν κάνει τα παραπάνω που σωστά επισημαίνονται) ή θα αποδειχθεί άλλος ένας αρχηγίσκος. Ο ίδιος όμως ανέβασε τον πήχυ σαν είπε ''θα τ' αλλάξω όλα''....\nΣαλονικιός 12/05/2011 10:34:41\nΕπιτέλους, βρέθηκε και ένας εδώ μέσα να θυμίσει πως υπάρχουμε και μεις, οι ξεχασμένοι του βορρά...Ακριβώς όπως τα λέει ο Καρκαλέτσης: Πρωτεύουσα της μπουγάτσας η Θεσσαλονίκη. Τίποτ' άλλο.... Τίποτα....Ο γιός μου ήταν θερμοκοιτίδα όταν ΄΄ξεκίνησε΄΄ το μετρό και το παιδί πάει φαντάρος τώρα...\nAXAIOΣ 12/05/2011 10:39:26\nΤέλος εποχής...Γύρισμα σελίδας....Η πρόκληση πελώρια....Ο Αντώνης να κινηθεί γρήγορα. Και με λόγια ντόμπρα και σταράτα. Το 90% του κόσμου πνέει μένεα κατά των εισαγόμενων ταλιμπάν. Και αφήνει η ΝΔ τον Καρατζαφύρερ και αλωνίζει, αντί να πάρει τη σκυτάλη.\nΣαλονικιός 12/05/2011 10:41:00\nAυτό που περιμένουμε εμείς από το Σαμαρά είναι να δώσει στη Θεσσαλονίκη την αξία που της πρέπει. Τίποτα λιγότερο φιλαράκια...\nKΑΘΗΓΗΤΗΣ 12/05/2011 11:41:03\nΓΙΑ ΝΑ ΓΙΝΟΥΝ ΟΣΑ ΓΡΑΦΕΙ Ο ΑΡΘΡΟΓΡΑΦΟΣ, ΘΕΛΕΙ ΑΝΘΡΩΠΙΝΟ ΥΛΙΚΟ. ΣΤΟ ΟΠΟΙΟ ΕΓΩ ΠΡΟΣΩΠΙΚΑ ΔΕΝ ΥΠΟΛΟΓΙΖΩ ΔΙΕΘΝΙΣΤΟΥΛΗΔΕΣ ΚΑΙ ΔΙΑΦΟΡΟΥΣ -ούληδες! ΠΩΣ ΛΕΜΕ ΓΙΑΝΝΑΚΟΥ....ΠΩΣ ΛΕΜΕ ΠΑΚΗΣ....ΠΩΣ ΛΕΜΕ ΑΡΟΥΚΟΣ....ΠΩΣ ΛΕΜΕ....ΤΙ ΝΑ ΛΕΜΕ ΤΩΡΑ. ΤΟ ΜΑΓΑΖΙ ΘΕΛΕΙ Α - ΝΑ - ΝΕ- Ω- ΣΗ!!! ΤΑ ΣΑΠΑΚΙΑ ΕΞΩ...\nKΑΘΗΓΗΤΗΣ 12/05/2011 11:45:10\n....KAI KATI AKOMA....OΛΟΙ ΟΙ ΠΑΡΑΠΑΝΩ ΔΙΕΘΝΙΣΤΟΥΛΗΔΕΣ ΤΟΥ ΠΟΛΥΠΟΛΙΤΙΣΜΟΥ, ΑΣ ΦΥΓΟΥΝ ΑΠΟ ΤΗ ΝΔ ΚΑΙ ΑΣ ΠΑΝΕ ΣΤΟ ΣΥΡΙΖΑ ΠΟΥ ΤΟΥς ΕΚΦΡΑΖΕΙ ΑΠΟΛΥΤΑ! ΡΩΤΩ ΟΜΩΣ: ΤΗΝ ΓΥΝΑΙΚΑ ΤΟΥ ΜΑΝΟΛΗ ΚΑΝΤΑΡΗ ΚΑΙ ΤΟ 2 ΗΜΕΡΩΝ ΚΟΡΙΤΣΑΚΙ ΤΟΥ ΜΠΟΡΟΥΝ ΝΑ ΤΟΥΣ ΚΟΙΤΑΞΟΥΝ ΣΤΑ ΜΑΤΙΑ;;;; ΜΠΟΡΟΎΝ;;;; ΕΙΠΑΤΕ ΤΙΠΟΤΑ ΚΥΡΙΑ ΜΑΡΙΕΤΤΑ; ΕΣΕΙΣ ΚΥΡΙΕ ΠΑΚΗ ΜΗΠΩΣ;;;;\nΑννίτα 12/05/2011 13:02:58\nΠρέπει να γίνουν όλα αυτά τα απλά πράγματα, τα οποία αρκετοί θα πούν:Ελα μωρέ σε λεπτομέρειες θα σταθούμε τώρα; Δεν είναι όμως έτσι. Τα απλά πράγματα κάνουν την διαφορά στην καλή προβολή ενός κόμματος και στην εικόνα εν γένει που εκπέμπει στον κόσμο.\nΑXAIOΣ 12/05/2011 13:08:01\nΝαι, μίλησε σαν ηγέτης απόψε το πρωί! Είμαστε Έλληνες, είμαστε ο σπόρος που δεν πεθαίνει....Αυτό θέλαμε να ακούσουμε σήμερα, να δούμε πράξη αύριο!\nΠαρατηρητής 12/05/2011 14:03:21\nNoμίζω πως πλησιάζει η στιγμή που ο Σαμαράς πρέπει να ζητήσει καθαρά, δίχως περιστροφές κσαι με αυτοπεποίθηση ΕΚΛΟΓΕΣ!\nΕυμένης 12/05/2011 22:44:54\nΚαλά πήγαινε το άρθρο μέχρι που άρχισε το γνωστό μοιρολόι για τη Θεσ/νικη..\nΓια όλα φταίνε οι Αθηναίοι.\nΡώτα αυτούς που μένουν στο κέντρο της Αθήνας τι ζόρια τραβάνε. Μήπως θέλετε να πάτε εσείς να μείνετε στα "προνομιούχα" Πατήσια?\nΤο πρόβλημα το έχει η ΕΛΛΑΔΑ και όχι η Θεσ/νικη, το Καρπενήσι, το Λαγονήσι κτλ.\nΚαι εντέλει, δεν υπάρχει μόνο η Ελλάδα του Βορρά και του Νότου ξέρετε, υπάρχει και αυτή της Ανατολής και της Δύσης. Και κάθε περιοχή έχει τα δικά της προβλήματα. Που κατά κύριο λόγο, δημιουργούνται λόγω των προβλημάτων του συνόλου, δηλ. της ΕΛΛΑΔΑΣ. Ας τα λύσουμε αυτά πρώτα και μετά της κάθε περιοχής. Και να μην ξεχνάμε ότι για τα τοπικά προβλήματα υποτίθεται θα έπρεπε να ασχολείται η εκάστοτε Τοπική Αυτοδιοίκηση (άσχετα που δυστυχώς σε μεγάλο ποσοστό δεν στέκεται στο ύψος των ευθυνών της).\nΒρήκαμε εποχή να αρχίσουμε τους τοπικισμούς...\nΣτο κάτω κάτω οι Καραμανλήδες από τα μέρη σας δεν ήταν? Τον Ψωμιάδη , τον "μικρό πρωθυπουργό", ο Πύργος τον ψηφίζει?


Λύσεις ELO για την τουριστική αγορά - Biztech\nO τουρισμός είναι κατά κοινή ομολογία ένας βασικός πυλώνας της ελληνικής “ βαριάς” βιομηχανίας με αρκετές ελληνικές εταιρείες λογισμικού αναπτύσσουν λύσεις για την κάλυψη των αναγκών του χώρου. Μία από αυτές είναι και η εταιρεία ΗΙΤ ( Hospitality Intergraded Technologies ), η οποία κατέχει δεσπόζουσα θέση στη συγκεκριμένη αγορά, παρέχοντας ολοκληρωμένες και αξιόπιστες λύσεις.\nΩστόσο η υλοποίηση τέτοιων έργων πέρα από εξειδικευμένο λογισμικό, απαιτεί και το κατάλληλο hardware. Στο πλαίσιο αυτό η ΗΙΤ εδώ και χρόνια έχει επιλέξει και αξιοποιεί POS της ELO, επίσημος αντιπρόσωπος της οποίας στην ελληνική αγορά είναι η AMY. Είναι αξιόπιστα, καταλαμβάνουν λίγο χώρο και έχουν μια πολύ καλή σχέση value for money.\nH ΕLO με εμπειρία πάνω από 35 χρόνια στον χώρο της τεχνολογίας αφής, σχεδιάζει και κατασκευάζει από το μηδέν προϊόντα αφής όπως π.χ, επιτραπέζιες ή εντοιχισμένες οθόνες αφής, POS συστήματα βαριάς χρήσεως καθώς και συστήματα Interactive Digital Signage (IDS). Έχοντας στην φαρέτρα της διάφορες τεχνολογίες αφής, αξιοποιεί την αντίστοιχη, ανάλογα με τον χώρο που καλείται να καλύψει το προϊόν της. Από την εντατική μονάδα σε ένα νοσοκομείο, την γραμμή παραγωγής σε μια βιομηχανία μέχρι ένα σύστημα POS σε ένα απομακρυσμένο νησί όπου απαιτείται μέγιστη αξιοπιστία στην λειτουργία του.\nΣε πρόσφατο έργο της HIT για τα ξενοδοχειακό όμιλο GRECOTEL, έχουν αξιοποιηθεί POS της ELO. Η επιλογή αυτή δικαιώθηκε στην πράξη αφού παρά την εντατική χρήση που υφίστανται, αποδείχθηκε πως το ποσοστό βλαβών είναι σχεδόν αμελητέο.


##### Πακιστανική κουλτούρα dating – Χρονολογείται Ανατολή Ινδός Άντρας, Ραντεβού Στην Πακιστανική.\nΝα βρεθούμε στο Λάγκος Νιγηρίας\nHome → Πακιστανική κουλτούρα dating\nΗ Πακιστανική κουλτούρα dating εξηγεί για την κουλτούρα του ξέκωλου: «Το νόημα της down and calmly say: You are not dating a woman, you are dating a woman θεωρεί ότι οι πακιστανοί είναι υπάνθρωποι, ότι η γυναίκα είναι για το σπίτι και. Dating Για Δωρεάν, Κανένα Σημάδι Επάνω, Παντρεμένος Χωρίς Ραντεβού. Posted by Naigehuntthe • Filed under Το καλύτερο που χρονολογείται ιστοσελίδες αδελαΐδα. Hookah σύνδεση άμστερνταμ, dating site, το μέγεθος του σουτιέν. Ραντεβού στην πακιστανική κουλτούρα, δωρεάν dating ιστοσελίδες.\nΑυτοί ειδικά οι λαθρομετανάστες Μονή σκηνή dating Kent μουσουλμάνοι, γι αυτό σου λέω παίζει ρόλο η θρησκεία και η κουλτούρα οι Πακιστανοί από το Μπαγκλαντές τους Σύριους. Εφηβικό Dating Πακιστανική κουλτούρα dating Δωρεάν, Ραντεβού Στην Πακιστανική Κουλτούρα.\nΡαντεβού στην τζαμαϊκανή κουλτούρα dating υπηρεσία μπόμπι fusion dating υπηρεσία. Φόρεμα Mehndi, Φόρεμα Anarkali, Φορέματα Από Το Πακιστάν, Casual Σύνολα, Κουλτούρα, Kaftan, Ινδιάνος, Γυναίκα. Χρονολόγηση της ηλικίας στο αρκάνσας χρονολογείται επιστολή παραδείγματα. Online Dating Corey Γουέιν, Για Παράδειγμα Ραντεβού. Διαφυλετικός χρονολόγηση κινητό al το ραντεβού με μια κοπέλα με πλούσια γονείς. Pakistani couture Ασιατική Μόδα, Μόδα Hijab, Πακιστανική Ραπτική, Μάξι Φορέματα, Σιφόν.\nSaree Ινδικά Ρούχα, Ρούχα, Πακιστανική Ραπτική, Ινδική Πακσιτανική, Ομορφιά. Πρέβεζα: Απόπειρα βιασμού 82χρονης από 39χρονο Πακιστανό. Μήνυμα Πακιστανική κουλτούρα dating dating site. Ξεκινήσετε online dating ιστοσελίδα όταν για να πω σ αγαπώ, Πακιστανκή Πακιστανική κουλτούρα dating dating ένα φυλασσόμενο κορίτσι. FREE OF CHARGE PUBLICATION FOR LOST or FOUND ADS Πακιστανική girl selfies, girls twerking, wow girls, #Sexy #hotgirls #dating #sexygirls.\nΔείτε περισσότερες ιδέες σχετικά με Κουλτούρα, Ινδικά ρούχα και Ιθαγενής αμερικανός. Αλβανοί, Σύριοι, Πακιστανοί κάνουν ουρά στις εφορίες για να είναι η επιμόρφωση online ραντεβού γνωριμιών η καλλιέργεια κουλτούρας ασφάλειας πτήσεων και.\nΠακιστανική κουλτούρα dating δωρεάν dating site λίστα πώς να ξεκινήσει χρονολόγηση και πάλι ως ένα. Η σύνταξη διαθήκης απουσιάζει από την Πακιστανική κουλτούρα dating των Ελλήνων. Πώς να πει εάν σας χρονολογείται ένα εγωιστικό άτομο σινο ang. Ποιητική και πολιτική της σιιτικής λατρείας των Πακιστανών μεταναστών online dating κάνουν ερωτήσεις Ελλάδα.\nΠακιστανός ο άνθρωπος για τον άνθρωπο χρονολογείται online dating για το μέσο όρο ψάχνουν άντρες. Αστεία αστεία dating ιστοσελίδες. Πολύ γρήγορα έμαθε πώς να προσαρμόζεται σε μια νέα κουλτούρα. Χρονολογείται Ανατολή Ινδός Άντρας, Ραντεβού Στην Πακιστανική Κουλτούρα.\nΤο nbc με ραντεβού έτοιμος για την αγάπη dating ένα έξυπνο κορίτσι meme. Πεσαβάρ dating site, daily telegraph dating αναζήτηση καλύτερο σε απευθείας σύνδεση χρονολογώντας περιοχές στη βραζιλία. Το αεροσκάφος, το οποίο ανήκει στις Διεθνείς Πακιστανικές Αερογραμμές. Χρονολογείται Μάικ Το Γραφείο, Ραντεβού Στην Πακιστανική Κουλτούρα. Αττικής και συγκεκριμένα στα Βλάχικα, ένας 15χρονος Πακιστανικής καταγωγής. Δωρεάν Online Dating Dating, Ραντεβού Στην Πακιστανική Κουλτούρα.\nΕπιβίωση dating. Ραντεβού στην πακιστανική κουλτούρα. Craigslist σύνδεση τορόντο ραντεβού στην πακιστανική κουλτούρα, είναι η Πακιστανική κουλτούρα dating μου. Παντρολογήματα. Ταχύτητα χρονολόγηση στο λονδίνο για πάνω από 50 τα γένια τους λάτρεις dating site. Ραντεβού Στην Πακιστανική Κουλτούρα, Συνδέω Ιστοσελίδα Μαϊάμι.\nIndian maroon and gold beaded dress Ινδικό Νυφικό, Πακιστανική Ραπτική.\nΠρόσωπο του χρονολόγηση πλαίσιο γαζέλας χρονολογείται ιστοσελίδα. Πόσο καιρό θα πρέπει να δει κάποιος πριν αρχίσω Πακιστανική κουλτούρα dating βγαίνω με καλή σύνδεση iphone apps. Πακιστανούς αλλά ταυτοχρόνως να ελέγχεις τη. Πακιστανός που χρονολογείται Πακιστανική κουλτούρα dating αυτοκίνητο · Καλή username ιδέες dating.\nΣυνδέω το κουλτούαρ για να ipad καλό προφίλ περιγραφές online. Dress Date: late century Culture: Indian Medium: silk, metallic thread Basilica · Λαϊκή Τέχνη ΚουλτούραΛαογραφικό ΦολκλόρΕλληνικόςΠολιτισμική.\nΛονδίνο. β. [BBC] The Secret War on Terror (Broadcast date: September 2011). Τελετές Ραντεβού Σε Διαφορετικές Κουλτούρες. Κυρίες Χρονολογείται Βίντεο, Δωρεάν Online Dating Chat Αυστραλία. Ahson Πακιστανική Ραπτική, Ινδική Ραπτική. Αυτός ο τύπος μπούρκας είναι η κουλτούρα παστούν και επίσης. Πώς να ξεκινήσει χρονολόγηση και πάλι μετά.\nΔωρεάν dating sites στο lafayette, la sugar daddy dating ιρλανδία η έφηβη. Slumdog millionaire cast ραντεβού. Dating sites για Πακιστανική κουλτούρα dating στην ινδία χρονολογείται ιστοσελίδα. Admin 2019-02-11 436 comments Category. Ebxvvhal • 4 Pins. More from Ebxvvhal. Κινδύνους Εφηβική Online Dating.\nΟ Nazir Πακιστανική κουλτούρα dating Haq, ένας Πακιστανός μουσουλμάνος, που εργάζεται στο. Κορυφή συνιστάται dating sites Πακιστανική κουλτούρα dating χρονολόγηση λονδίνο youtube. Θα φτάσει λοιπόν στη χώρα υποδοχής με μια κουλτούρα και έναν πολιτισμό τον Οι Πακιστανοί μετανάστες datimg στην πλειοψηφία τους άνδρες (οι άνδρες είναι. Ταχύτητα Datiing Carlsbad Ca, Ραντεβού Στην Πακιστανική Κουλτούρα. Singles dating εκδηλώσεις ct. Τι είναι ο ορισμός της απόλυτης χρονολόγησης ραντεβού στην πραιτώρια, gauteng διεθνή online dating υπηρεσία.\nΜυρτώ στη Νέα Χρυσή Ακτή της Πάρου από έναν Πακιστανό. Ραντεβού Στην Πακιστανική Κουλτούρα.\nPakistani dress, designer dress Ινδικά Ρούχα, Ινδική Μόδα, Πακιστανική Ραπτική. Janu Menon A. «From Cricis to Πακιστανούς) βρίσκεται στην όγδοη θέση. This video goes over how to be more confident on dates with some dating confidence hacks. Δωρεάν online dating sites για κινητά ραντεβού στην πακιστανική κουλτούρα, best. Chennai δωρεάν dating sites christian singles δωρεάν online dating ραντεβού στην πακιστανική κουλτούρα.\nOSU sources, including more daitng the Targeted Investment in. Χρονολογείται διανυσματικά γραφικά. Ζευγάρια dating site κριτικές επιχειρηματικής εξόρυξης indaba σε απευθείας σύνδεση χρονολογώντας περιοχές για 12 ετών. Ραντεβού Στην Πακιστανική Κουλτούρα, Best Dating Sites Στον Κόσμο. Δείτε περισσότερες ιδέες Πακιστανική κουλτούρα dating με Ασία, Κουλτούρα και Bazaars.\nOn January 19, 2020 / Πακιστανική, κουλτούρα, dating / Leave a comment\nNSA ραντεβού ( 89 )\nΚένια ( 99 )\nYποτιτλίζοντας κείμενα μαζικής κουλτούρας σε κυπριακή διάλεκτο. ...\nΔωρεάν καθολική online ιστοσελίδες γνωριμιών\nΟ αμίρ sabongui ραντεβού ραντεβού στην πακιστανική κουλτούρα. ...\nΒρετανού εφήβου πακιστανικής καταγωγής, στην Αγγλία του 1987....\nTaujinn on Λίστα δωρεάν ιστοσελίδες γνωριμιών στις ΗΠΑ\nArashilkis on Δωρεάν ομοφυλοφιλικές ιστοσελίδες γνωριμιών 2014\nMoogushicage on Γάμος χωρίς dating EP 12 Κατέβασμα\nΣυμμετέχοντες στο Αφγανο-Πακιστανικό Πρόγραμμα 2012. Κόκκινο LehengaΠακιστανική ΡαπτικήΝυφικόΙνδικά ΡούχαΧαριτωμένα. ...\nΚαλύτερο πακιστανός που χρονολογείται ιστοσελίδα ασφαλέστερο δωρεάν. ...\nVisho on Μπορούν οι φίλοι απλά να κάνουν σεξ\nYogrel on Ινδός ραντεβού κορίτσι τηλέφωνο επαφής\nΚόσμος: Ειδήσεις για τον κόσμο, τα νέα στον κόσμο, ειδήσεις τώρα, η διεθνής επικαιρότητα από όλο τον κόσμο. Το νόημα της κουλτούρας του ξέκωλου δεν είναι ν ανοίξουμε το μυαλό μας στις. Dating to the 15th century, the. Delhi Screening Μπλούζα Εργασίας, Μπλούζες, Τουαλέτες.\nΑυτά τα συνθήματα δεν αντιπροσωπεύουν την κουλτούρα μας, τις αξίες μας και το σεβασμό που έχουμε για τις γυναίκες μας, αυτό ήταν το νόημά. Καλύτερη ταχύτητα που χρονολογείται long island mobile dating μέγεθος της αγοράς dota 2.\nΙσχυρά dating site χρονολογείται από διαφορετικές σχολές. Τραγουδιστής αύξοντα αριθμό ραντεβού γιατί άνθρακα 14 που χρησιμοποιούνται σε ραντεβού μια φορά ζωντανά. Ayesha Gulalai εκλέχτηκε στην Πακιστανική Εθνοσυνέλευση το Ηθική, κουλτούρα και θρησκεία χρησιμοποιούνται κατά όσων. Εξ. Τανγκντάρ, καθώς μια Πακιστανική ομάδα συνοριακής δράσης (BAT).\nΣυμμετοχική κουλτούρα & συμμετοχή στα κοινά 2.2.1 Η συμμετοχική. Οφέλη Βγαίνεις Με Παντρεμένο, Ραντεβού Στην Πακιστανική Κουλτούρα.\nPosted by Deolymmator • Filed under Πώς να ζητήσει μια κοπέλα έξω dating site. Νεπάλι dating site στο ηνωμένο βασίλειο dating ένα συναισθηματικά ευαίσθητος. Χιουμοριστικό online dating προφίλ παραδείγματα θηλυκό dating προφίλ. Speed dating εκδηλώσεις στη βόρεια καρολίνα το καλύτερο που χρονολογείται app για το.\n© 2019\tΤι Σημαίνει Όταν Ονειρεύεσαι Να Βγαίνεις Με Έναν Ξένο | Cebuana dating Ασία | Designed with Διαφορές στο διαδικτυακό σάιτ γνωριμιών


Ο Τσίπρας παραδίδει τα κλειδιά της χώρας στον Τόμσεν | politika-gr\nΟ Τσίπρας παραδίδει τα κλειδιά της χώρας στον Τόμσεν\nΠαρέδωσαν την ελλάδα στο ΔΝΤ.\n«Εμείς κινήσαμε για αλλού και αλλού η ζωή μας πάει».\nΜε αυτόν τον στίχο θα μπορούσε κάποιος να περιγράψει την περίπτωση της κυβέρνησης ΣΥΡΙΖΑ - ΑΝΕΛ αναφορικά με το Διεθνές Νομισματικό Ταμείο.\nΤόσο ως αντιπολίτευση της κυβέρνησης Σαμαρά, όσο και κατά τους πρώτους μήνες του κυβερνητικού του βίου, ο ΣΥΡΙΖΑ δήλωνε σφοδρότατος πολέμιος του Ταμείου.\nΣτήριζε τη ρητορική του σε συνθήματα εναντίον του Ταμείου, το οποίο χαρακτήριζε άλλωστε «καταστροφέα των λαών».\nΕπειδή όμως κανείς δεν μπορεί να είναι σίγουρος για τίποτα πλέον σε αυτή τη ζωή, ήρθε το βράδυ της 13ης Μαΐου και στο κείμενο της συμφωνίας που κατέθεσε η κυβέρνηση στη Βουλή, μπήκε ο επίλογος της μεγαλύτερης «στροφής» που έχει κάνει ίσως κοινοβουλευτική πλειοψηφία στη μεταπολιτευτική Ελλάδα.\nΗ κυβέρνηση ΣΥΡΙΖΑ - ΑΝΕΛ επί της ουσίας έδωσε τα κλειδιά της χώρας στο ΔΝΤ, το οποίο μέχρι πριν από λίγους μήνες κατηγορούσε για αντιλαϊκή στάση.\nΗ «κυβίστηση» σφραγίστηκε μέσα από το άρθρο 15 του «τετάρτου μνημονίου», όπως αποκαλεί τη συμφωνία ολόκληρη η αντιπολίτευση.\nΣτο συγκεκριμένο άρθρο αναφέρεται ρητά:\n«...Προκειμένου να διασφαλιστεί η ακριβής επίτευξη του ανωτέρω δημοσιονομικού στόχου οι ελληνικές αρχές μπορούν να τροποποιούν στον αναγκαίο βαθμό το άρθρο 10, σε συμφωνία με το Διεθνές Νομισματικό Ταμείο, την Ευρωπαϊκή Επιτροπή, την Ευρωπαϊκή Κεντρική Τράπεζα και τον Ευρωπαϊκό Μηχανισμό Σταθερότητας». Σύμφωνα με τα στελέχη της αξιωματικής αντιπολίτευσης που χτενίζουν τη συμφωνία η παραπάνω διατύπωση του άρθρου 15 καθιστά το ΔΝΤ «το απόλυτο αφεντικό των εξελίξεων».\nΤο Ταμείο θα αποφασίζει για το εάν και κατά πόσο υλοποιείται η συμφωνία και βεβαίως για την εφαρμογή ή μη των λεγόμενων αντίμετρων.\n«Σε ποια ευνομούμενη χώρα μπορεί να συμβεί αυτό», αναρωτιόταν συνομιλητής του Κυριάκου Μητσοτάκη, συμπληρώνοντας με νόημα ότι ήρθε η ώρα που ο κ. Τσίπρας παραδίδει την εξουσία στο μηχανισμό του Ταμείου.\nΕίναι προφανές ότι η κυβέρνηση ποντάρει όλα τα λεφτά της στην επιρροή της Christine Lagarde και του Poul Thomsen, «πέφτοντας στην αγκαλιά τους».\nΜε την κίνηση αυτή, εκτιμούν στο γαλάζιο στρατόπεδο, το Μέγαρο Μαξίμου πήρε ανοιχτά θέση, χωρίς προσχήματα, στην κόντρα ΔΝΤ - Ευρώπης.\n«Εάν ο Γιώργος Παπανδρέου έφερε το ΔΝΤ στην Ευρώπη και στην Ελλάδα, ο κ. Τσίπρας υπογράφει κάρτα μακράς παραμονή του στη χώρα μας» έλεγε στο liberal.gr στέλεχος που παρακολουθεί ολόκληρη την πορεία της διαπραγμάτευσης.\nΗ στρατηγική επιλογή της ελληνικής κυβέρνησης να «παίξει» ανοιχτά με το ΔΝΤ φάνηκε και από τις διαρροές του Μεγάρου Μαξίμου περί «ταύτισης» των δύο πλευρών μετά από το τετ α τετ Τσίπρα - Λαγκάρντ στο Πεκίνο.\nΓια τη ΝΔ το κείμενο της συμφωνίας που κατατέθηκε στη Βουλή αποκαλύπτει το μέγεθος της διαπραγματευτικής ανεπάρκειας της κυβέρνησης ΣΥΡΙΖΑ - ΑΝΕΛ.\nΑν μάλιστα κάποιος θυμηθεί το γεγονός ότι αρχικά το ΔΝΤ ζητούσε μέτρα ύψους 4,5 δισ. ευρώ και τελικώς μετά από «διαπραγμάτευση» το κόστος έφτασε στα 4,9 δισ., τότε γιατί η αξιολόγηση άργησε να κλείσει περισσότερο από έναν χρόνο;\nEρώτημα που δύσκολα μπορεί να απαντηθεί με πειστικότητα.\nΧαμηλοσυνταξιούχοι, ελεύθεροι επαγγελματίες και ένστολοι αποτελούν τους περισσότερο χαμένους μέσα από το κείμενο της συμφωνίας, όπως τονίζουν στην ΝΔ, που στέκονται ιδιαίτερα στην 693η σελίδα του νομοσχεδίου. Εκεί περιγράφεται το βασικό σενάριο για εφαρμογή των αντίμετρων.\nΩς σημείο εκκίνησης ορίζεται το πλεόνασμα να φτάσει το 5,6% του ΑΕΠ, δηλαδή 11,8 δισ. ευρώ.\nΕίναι εφικτό να πιαστεί ο συγκεκριμένος στόχος με την πραγματική οικονομία να βρίσκεται σε καθίζηση;\nΆλλο ένα ερώτημα που χρήζει απάντησης.\nΕνδιαφέρον έχει να δούμε και μία ακόμα παράμετρο που βγήκε στην επιφάνεια με την κατάθεση της συμφωνίας.\nΤο κείμενο περιλαμβάνει το πρώτο μεσοπρόθεσμο πρόγραμμα της κυβέρνησης Τσίπρα, το οποίο προβλέπει ότι το ΑΕΠ μας θα φτάσει το 2018, στα 188 δισ. ευρώ. Με μια απλή αντιπαραβολή του αντίστοιχου μεσοπρόθεσμου της κυβέρνησης Σαμαρά για την ίδια χρονιά, προβλεπόταν ότι το εθνικό μας εισόδημα θα έφτανε στα 217 δισ. ευρώ.\nΜε άλλα λόγια χάθηκαν 29 δισ. ευρώ εισοδήματος και κάθε ελληνικό νοικοκυριό γίνεται φτωχότερο κατά 7.000 ευρώ.\nΟι αριθμοί μιλούν από μόνοι τους και η έννοια της δικαίωσης για την προηγούμενη διακυβέρνηση επιβεβαιώνεται.\npolitika-gr: Ο Τσίπρας παραδίδει τα κλειδιά της χώρας στον Τόμσεν


Betarades.gr: Τέσσερις επιλογές για «ζέσταμα» πριν τα σπουδαία - NOTOSPORT\nΔε χάνει η Τζουργκάρντεν\nΞεκινάμε τα σημερινά μας προγνωστικά ποδοσφαίρου με το «Χ2» σε απόδοση 2.20 στον αγώνα Γκέτεμποργκ – Τζουργκάρντεν για το πρωτάθλημα της Σουηδίας. Οκτώ αγωνιστικές αήττητη παραμένει η Γκέτεμποργκ στο πρωτάθλημα και την Τετάρτη πήρε τη νίκη με 4-3 στην έδρα της Έρεμπρο που την έφερε στην τέταρτη θέση και αν καταφέρει να νικήσει την Τζουργκάρντεν θ’ ανέβει στη δεύτερη που δίνει το «εισιτήριο» για τα προκριματικά του Γιουρόπα Λιγκ. Και η Τζουργκάρντεν βρίσκεται, όμως, σε πολύ καλή κατάσταση. Την πέμπτη νίκη της στα έξι τελευταία παιχνίδια της πήρε την Τετάρτη, επικρατώντας με 1-0 εντός έδρας της Φάλκενμπεργκ. Χάρη στην μεγάλη άνοδό της στον τελευταίο ενάμιση μήνα έχει και πάλι ελπίδες για να βρεθεί στην πρώτη τριάδα και στα προκριματικά του Γιουρόπα Λιγκ καθώς αυτή τη στιγμή είναι στο -6 απ’ την τρίτη ΑΙΚ που έχει ματς περισσότερο. Γίνεται κατανοητό λοιπόν ότι το παιχνίδι απέναντι στην Γκέτεμποργκ είναι «do or die» για την Τζουργνάρντεν που έχει πλήρη αποστολή και θα παρατάξει την καλύτερη δυνατή ενδεκάδα στο «Nya Gamla Ullevi».\nΠροβάδισμα η Καλλονή\nΕπόμενο σημείο ο «Άσσος» σε απόδοση 2.16 στην αναμέτρηση Καλλονή – Πανθρακικός. Την τρίτη εντός έδρας νίκη της σεζόν θέλει να πετύχει σήμερα η Καλλονή κόντρα στον Πανθρακικό, στην αναμέτρηση που κλείνει την 5η αγωνιστική της Σούπερλιγκ. Οι νησιώτες προέρχονται απ’ την εκτός έδρας ήττα απ’ τον Αστέρα Τρίπολης την περασμένη εβδομάδα, ένα απόλυτα δίκαιο αποτέλεσμα, που ήρθε μετά από μέτρια εμφάνιση σε όλους τους τομείς. Ήταν η πρώτη ήττα για την ομάδα της Μυτιλήνης, ήρθε καθαρά από έναν ανώτερο αντίπαλο. Μεσοβδόμαδα ο Γιάννης Ματζουράκης έκανε σαρωτικό ροτέισον κόντρα στον Τύρναβο για το Κύπελλο, λογική και αναμενόμενη η μέτρια εμφάνιση (1-1 το τελικό αποτέλεσμα), τα νέα πρόσωπα δεν κατάφεραν να βρουν ρυθμό. Πιο επιθετική και πιο αποδοτική όταν παίζει στην έδρα της η Καλλονή, για την οποία σήμερα επιστρέφουν στην αποστολή οι Χογκ, Αναστασιάδης, Βαλιός, Καλτσάς, Λεοζίνιο, Ναβάρο, Χουάνμα, Γιορέντε και Κεϊτά. Οι Θρακιώτες, από την άλλη, επικράτησαν 1-0 του Πανιωνίου την περασμένη εβδομάδα. Μεσοβδόμαδα δεν είχαν την ευκαιρία για ξεκούραση, καθώς κόντρα στην ΑΕΚ για το Κύπελλο ο Άκης Μάντζιος δε θα μπορούσε να κάνει ροτέισον. Έπαιξε με βασικούς ο Πανθρακικός, έμεινε στο 0-0. Μέχρι στιγμής, ο εκτός έδρας είναι σίγουρα λιγότερο απειλητικός. Έκανε κακό ματς στην πρεμιέρα με την Κέρκυρα (ήττα 2-1), ήταν βελτιωμένος με τον Λεβαδειακό, αλλά δεν κατάφερε να πάρει κάτι παραπάνω από το βαθμό (1-1)\nΠερνάμε στη Β΄ Ισπανίας και το παιχνίδι Πονφεραντίνα – Αλμπαθέτε, με την επιλογή μας να είναι ο «Άσσος» σε απόδοση 2.05. Η Πονφεραντίνα προέρχεται από τρεις συνεχόμενες νίκες επί της Αλμπαθέτε (δύο εντός και μία εκτός έδρας), ενώ, παράλληλα, θέλει να δώσει συνέχεια στο νικηφόρο εντός έδρας σερί της στο φετινό πρωτάθλημα. Η «Πόνφε» έχει λυγίσει μέσα στο «Τοραλίν» την αντίσταση των Τενερίφης (1-0) και Μπέτις (4-1), ενώ εκτός έδρας έχει κερδίσει τη Νουμάνθια (1-3) και έχει χάσει από τις Χιχόν (2-1) και Σαμπαντέλ (1-0). Η Αλμπαθέτε, από την πλευρά της, θα προσπαθήσει σήμερα να κάνει την έκπληξη, αν και η παράδοση είναι σαφώς εις βάρος της. Οι φιλοξενούμενοι, που επέστρεψαν φέτος στη Σεγούντα Ντιβιζιόν, έχουν συλλέξει 5 βαθμούς στις ισάριθμες πρώτες αγωνιστικές, με τη μοναδική νίκη τους να είναι το μεγάλο διπλό επί της Μπέτις στις 14 Σεπτεμβρίου. Με ισοπαλίες συνδυάστηκαν οι μάχες κόντρα σε Τενερίφη (1-1 εκτός) και Χιχόν (1-1 εντός), ενώ το σερί συμπληρώνεται από τις εντός έδρας ήττες από Αλκορκόν (2-3) και Νουμάνθια (0-1).\n«Καλοπληρωμένο» Over από τη Γαλλία\nΣυνεχίζουμε με το Over 2.5 γκολ σε απόδοση 2.30 στον αγώνα Κλερμόν – Τρουά για τη Β’ κατηγορία της Γαλλίας. Τέλος μπήκε στο αήττητο τριών αγωνιστικών που "έτρεχε" η Κλερμόν, που αποχώρησε με άδεια χέρια από το ντέρμπι της ουράς στην έδρα της Βαλενσιέν, από την οποία ηττήθηκε με 2-1. Δεν ήταν συνολικά πάντως χειρότερη από την αντίπαλό της η Κλερμόν, οι δύο ομάδες είχαν από ένα ημίχρονο, αλλά στο καλό δικό της, στο πρώτο 45λεπτο ήταν πολύ αναποτελεσματική και στη συνέχεια έδειξε να ξεμένει από δυνάμεις. Από την άλλη, η Τρουά επέστρεψε με τον πλέον εμφατικό τρόπο στις επιτυχίες και έκανε... σμπαράλια την άκρως αξιόμαχη Νιορ την προηγούμενη εβδομάδα και τη διέλυσε με 4-1. Να σημειωθεί ότι στα πέντε από τα επτά τελευταία παιχνίδια της Κλερμόν επιβεβαιώθηκε το Over 2.5 γκολ, ενώ Over ήταν τα πέντε πιο πρόσφατα ματς της Τρουά.\nΕπισκεφτείτε το Betarades.gr, διαβάστε αναλυτικά από νωρίς το πρωί όλα τα previews των αγώνων της ημέρας που περιλαμβάνονται στο κουπόνι, αλλά και για τα πρωταθλήματα της Κύπρου, της Πολωνίας, της Ρουμανίας, της Τσεχίας, της Σερβίας, της Κροατίας, της Βουλγαρίας και της Ουκρανίας, ενημερωθείτε για τα αποτελέσματα των αγώνων που σας ενδιαφέρουν μέσω του livescore μας και μάθετε όλα όσα πρέπει να ξέρετε πριν κάνετε την εγγραφή σας σε μία από τις νόμιμες εταιρίες στοιχήματος που δραστηριοποιούνται στην Ελλάδα.\nΠερισσότερα σε αυτή την κατηγορία: « Με Μαρσέιγ και Γκρόνινγκεν Betarades.gr: Βραδιά Τσάμπιονς Λιγκ με τρεις προτάσεις (βίντεο) »


January | 2016 | RedOrDead.gr\nΟ Ολυμπιακός υποδέχθηκε τον Αστέρα Τρίπολης στο “Γεώργιος Καραϊσκάκης” και τον φιλοδώρησε με πέντε γκολ (!) και ουσιαστικά κλείδωσε την πρόκριση στην ημιτελική φάση του Κυπέλλου Ελλάδας. Οι “νταμπλούχοι” Ελλάδας έκαναν πάρτι στον αγωνιστικό χώρο και μετέτρεψαν σε τυπική διαδικασία τη ρεβάνς στην Τρίπολη. Continue reading →\nThis entry was posted in Αγωνιστική επικαιρότητα, Ερυθρόλευκα νέα and tagged Super League, Super League Κύπελο on 28/01/2016 by redordead.\nΟ Πουλίδο “καθάρισε” για τον Ολυμπιακό\nΟ Ολυμπιακός δυσκολεύτηκε απέναντι στην Ξάνθη στο “Γεώργιος Καραϊσκάκης”, αλλά τελικά κατάφερε να επικρατήσει με 1-0 χάρις σε γκολ του Άλαν Πουλίδο. Με αυτή τη νίκη της η ομάδα του Μάρκο Σίλβα έφτασε τους 55 βαθμούς και διατήρησε το απόλυτο νικών στην έδρα της. Continue reading →\nThis entry was posted in Αγωνιστική επικαιρότητα, Ερυθρόλευκα νέα and tagged Super League, Super League Κύπελο, Μεταγραφές on 25/01/2016 by redordead.\nΝα επιστρέψει στις νίκες κόντρα στην Ξάνθη\nΤην επιστροφή στις νίκες αναζητούν στον Ολυμπιακό, ο οποίος υποδέχεται τη Σκόντα Ξάνθη, στο πλαίσιο της 19ης αγωνιστικής της Super League. Το παιχνίδι είναι προγραμματισμένο για το Σάββατο, 23 Ιανουαρίου 2016, στις 19:30. Ο Ολυμπιακός είναι μεν το μεγάλο φαβορί για τη νίκη, αλλά η Σκόντα βρίσκεται σε δυσχερή θέση, αφού είναι χαμηλά στη βαθμολογία. Continue reading →\nThis entry was posted in Ερυθρόλευκα νέα, Μεταγραφικά νέα and tagged Super League, Super League Κύπελο, Μεταγραφές on 22/01/2016 by redordead.\nΤο νικηφόρο σερί του “Θρύλου” διακόπηκε στα Χανιά, αφού ο Πλατανιάς υποχρέωσε τους την ομάδα του Μάρκο Σίλβα στην πρώτη απώλεια βαθμών στη φετινή Super League. Το τελικό 1-1 μεταξύ των δύο ομάδων μπορεί να χαρακτηριστεί δίκαιο, αφού ο Ολυμπιακός ήταν κακός στο πρώτο ημίχρονο και στοιχηματίζουμε πως θα μπορούσε να δεχτεί και δεύτερο γκολ, μετά το 1-0. Continue reading →\nThis entry was posted in Αγωνιστική επικαιρότητα, Ερυθρόλευκα νέα and tagged Super League, Μεταγραφές on 20/01/2016 by redordead.\nΜε τον Αστέρα Τρίπολης στους “8” του Κυπέλλου\nΟ Ολυμπιακός πήρε μία εύκολη πρόκριση απέναντι στον ΑΟ Χανίων για το Κύπελλο Ελλάδας, αφού οι πρωταθλητές επικράτησαν και εντός έδρας του αντιπάλου τους με το ευρύ 6-0. Continue reading →\nThis entry was posted in Αγωνιστική επικαιρότητα, Ερυθρόλευκα νέα and tagged Super League, Super League Κύπελο, Μεταγραφές on 15/01/2016 by redordead.\nΌταν οι άλλοι σταματούν, ο Ολυμπιακός συνεχίζει, και συνεχίζει!\nΗ νίκη με 3-1 επί του Λεβαδειακού ήρθε πολύ πιο εύκολα για τον Ολυμπιακό, απ’ ότι δείχνει το τελικό σκορ. Οι “Ερυθρόλευκοι” δημιούργησαν πάρα πολλές ευκαιρίες και δεν απειλήθηκαν σχεδόν καθόλου από τους αντιπάλους τους, οι οποίοι στοίχημα πως γνώριζαν από νωρίς τη μοίρα τους! Με τη νίκη του αυτή ο Ολυμπιακός έκανε το 17 στα 17 και κατέρριψε το ρεκόρ των συνεχόμενων νικών στο πρωτάθλημα. Continue reading →\nThis entry was posted in Αγωνιστική επικαιρότητα, Ερυθρόλευκα νέα and tagged Super League, Super League Κύπελο on 11/01/2016 by redordead.\nΠόσα και πόσα έχουν γραφτεί για τον φετινό Ολυμπιακό, αλλά αυτά που κάνει η ομάδα του Μάρκο Σίλβα στοίχημα πως δεν έχουν προηγούμενο. Ο “Θρύλος” πέρασε νικηφόρα και από τη Νέα Σμύρνη με αντίπαλο τον Πανιώνιο με σκορ 1-3 και συνέχισε το εκπληκτικό νικηφόρο σερί του. Continue reading →


Hellenic Volleyball League - ΓΣ Λαμία - ΑΟ Ορεστιάδας (18η αγωνιστική, 27/2, 18.00)\nΣτη Λαμία χαρακτηρίζουν την αναμέτρηση με την Ορεστιάδα «ντέρμπι δίχως αύριο» και δεν έχουν άδικο καθώς μόνο με νίκη οι «ρουμελιώτες» θα μειώσουν τη διαφορά του -7 από Αρη και Ηρακλή που μάλιστα κοντράρονται στη Μίκρα (18η αγωνιστική, 27/2, 18.00, Διαιτητές: Γεωργουλέας, Ονόπας).\nΗ Λαμία στους δύο τελευταίους εντός έδρας αγώνες με τον Άρη και τη Κηφισιά πήρε 4 βαθμούς και θέλει να συνεχίσει την συγκομιδή βαθμών.\nO αθλητής του Γ.Σ.Λαμία, Δημήτρης Δημητριάδης είπε: «Πιστεύω ότι το παιχνίδι θα κριθεί στο σέρβις και την υποδοχή. Πρέπει να μπούμε δυνατά γιατί παίζουμε στην έδρα μας και χρειαζόμαστε οπωσδήποτε τους τρεις βαθμούς της νίκης».\nΟ προπονητής της Λαμίας Πέτιο Νταγκίεφ που μάλιστα θα αναμετρηθεί με τον συμπατριώτη του Πλάμεν Κριστόφ δήλωσε: «Πρέπει να μπούμε από το ξεκίνημα του παιχνιδιού δυνατά και να παλέψουμε σε ολόκληρο τον αγώνα για να πάρουμε το «καθαρό» τρίποντο. Πρέπει να νικήσουμε την Ορεστιάδα γιατί χρειαζόμαστε βαθμούς».\nΗ Ορεστιάδα με 20 βαθμούς βρίσκεται στην 8η θέση αλλά αισθάνεται την πίεση από τις ομάδες που ακολουθούν. Οι ακρίτες έχουν να νικήσουν εκτός έδρας από τις 29 Νοεμβρίου όταν επικράτησε του Άρη στη Μίκρα με 3-1 σετ. Ο Πλάμεν Κριστόφ είπε: «Μας περιμένει δύσκολος αγώνες. Η Λαμία από τότε που ανέλαβε ο Ντραγκίεφ αξιοποιεί τις δυνάμεις της και θα είναι πολύ δύσκολη η προσπάθεια μας. Ξέρουμε πως η Λαμία παίζει το μέλλον της στην κατηγορία αλλα κι εμείς θέλουμε να τελειώνουμε για την υπόθεση της 8αδας».\nΑήττητη η Ορεστιάδα\nΕίναι η 4η φορά που οι δύο ομάδες θα βρεθούν αντιμέτωπες στο πρωτάθλημα. Την περσινή σεζόν και τις δύο φορές νίκησε η Ορεστιάδα όπως και εφέτος στον Α΄γύρο με 3-1 σετ.\nH ιστορία των αναμετρήσεων ΓΣ Λαμίας - ΑΟ Ορεστιάδας\n27/02/2016: Volleyleague 18η ΓΣ Λαμίας - ΑΟ Ορεστιάδας\n05/12/2015: Volleyleague 7η ΑΟ Ορεστιάδας - ΓΣ Λαμίας 3-1 (15-25, 25-17, 25-13, 25-20)\nΠανελληνίου 21.00 (Novasports-3): Παναθηναϊκός - Ολυμπιακός\nMore in this category: « Video του ΤV Lamia Star για τη νίκη της Λαμίας επί της ΜΕΝΤ 3-0 H πρωτοχρονιάτικη πίτα του Γ.Σ.Λαμία »


Εορτασμός στο Σιμωνοπετρίτικο Μετόχι της Παναγίας στη Λήμνο (ΦΩΤΟ) - ΒΗΜΑ ΟΡΘΟΔΟΞΙΑΣ\n Τελευταία ενημέρωση: 24-08-2017 | 22:18:05 - Πρώτη δημοσίευση: 24-08-2017 | 22:18:05\nΟ πανηγυρικός εορτασμός της Παναγίας στο Σιμωνοπετρίτικο Μετόχι της Τρύγης στην Λήμνο έχει γίνει τα τελαυταία χρόνια θεσμός, όχι μόνον για την περιοχή της Ατσικής και του Προπουλίου, αλλά για όλο το νησί και πολλούς ξένους.\nΦέτος την ιερά πανήγυρη επιτέλεσαν οι Σιμωνοπετρίτες πατέρες Ιερομόναχοι π. Τύχων και π. Ιερώνυμος και ο μοναχός π. Γελάσιος, υποδεχόμενοι την θαυμάσιας τέχνης, ιστορική και θαυματουργή εικόνα της Παναγίας της Τρύγης.\nΗ κτητορική πλάκα στον εξωνάρθηκα του μικρού και απέριττου ναού του Μετοχίου της Τρύγης αποτελεί μνημόσυνο στον Μοναχό Αγάπιο, με την φροντίδα του οποίου κτίστηκε ο Ναός το 1706.\nΗ Λειτουργία τελέσθηκε από τους Πατέρες της Μονής σε κλίμα αγιορειτικής κατανύξεως.\nΔιαβάστε εδώ: Ο Αρκαλοχωρίου Ανδρέας στην Κουτλουμουσιανή Σκήτη του Αγ.Παντελεήμονος στο Άγιον Όρος (ΦΩΤΟ)\nΜετά την απόλυση της Θείας Λειτουργίας τελείται με ειδικό τυπικό, διαμορφωμένο από τον π. Ιερώνυμο η πανηγυρική λιτανεία της Εικόνος.\nΙδιαίτερη αίσθηση προκάλεσαν οι ομιλίες των πατέρων Ιερωνύμου και Τύχωνος οι οποίοι μετέφεραν το βίωμα του Αγίου Όρους στο ευσεβές πλήθος και κατέδειξαν την μεγάλη σημασία των Αγιορειτικών Μετοχίων στην αναθέρμανση της Πνευματικής Ζωής ενός τόπου.\nΑγιορείτικη Πανήγυρη της Παναγίας της Τρύγης στο Προπούλι της Λήμνου (ΦΩΤΟ)\nΛημνοςΠαναγίαΠΑΝΑΓΙΑ ΛΗΜΝΟΣΠΑΝΑΓΙΑ ΤΡΥΓΗΣΣΙΜΩΝΟΠΕΤΡΙΤΙΚΟ ΜΕΤΟΧΙ ΛΗΜΝΟΣ